Ευρωεκλογές 2004 - Δημήτρης Λιοσάτος: Ο ΣΥΝ μπροστά στις ευρωεκλογές, μπροστά στο Συνέδριο, μπροστά στον 21ο αιώνα\nΟ ΣΥΝ μπροστά στις ευρωεκλογές, μπροστά στο Συνέδριο, μπροστά στον 21ο αιώνα\nΔημήτρης Λιοσάτος, 19/04/2004\nΕίμαι από αυτούς που πιστεύουν ότι πρέπει να θεωρηθεί ενιαίος πολιτικός κύκλος το πλέγμα εκλογές – ευρωεκλογές – συνέδριο ΣΥΝ.\nΚαι αυτό γιατί είναι πλέον ορατός ο κίνδυνος η Δημοκρατική Αριστερά να χάσει οριστικά τα πολιτικά και αισθητικά χαρακτηριστικά της. Με τα κείμενα και τις συμμαχίες των βουλευτικών εκλογών, με τα κείμενα και την τοποθέτηση στις θέσεις στο ευρωψηφοδέλτιο «συμμάχων» στις θέσεις 1 και 3 και με το ότι θα επισυμβεί στο συνέδριο όσον αφορά τα θέματα των πολιτικών θέσεων και της ηγεσίας.\nΕίμαι από αυτούς που πιστεύουν ότι εδώ και καιρό το κόμμα έχει πάψει να λειτουργεί ως συλλογικός διανοούμενος και λειτουργεί ως σύνολο μηχανισμών παράγοντας μόνο τακτικισμούς και ποτέ του στρατηγική διορατική σκέψη.\nΕίμαι από αυτούς που πιστεύουν ότι υπάρχει ένα τεράστιο δημοκρατικό έλλειμμα και ότι ο διάλογος έχει υποχωρήσει στο εσωτερικό του ΣΥΝ. Η ΚΠΕ έχει μια συλλογική πολιτική υπολειτουργία στα ακρότατα όρια αντοχής της. Όλα συζητούνται στο επίπεδο της Π.Γ. του ΣΥΝ ενός απλού εκτελεστικού οργάνου και το οποίο το μόνο που εκφράζει είναι ένα άθροισμα μηχανισμών και μάλιστα παλιάς τεχνολογίας φτωχής και σκουριασμένης. Η οποία δεν μπορεί καθόλου να παρακολουθήσει την κοινωνία και την κίνησή της. Και αυτό γιατί προέρχεται το δυναμικό της από άλλη εποχή και γιατί είναι ένα δυναμικό εκτός κοινωνίας (αποκλειστικά επαγγελματικό στο ΚΚΕ και ΚΚΕ εσ.) εκτός ιστορίας, εκτός αισθητικής, το οποίο κλεισμένο στα γραφεία του αδυνατεί να ερμηνεύσει την κοινωνία του 21ου αιώνα και πολιτικά και ιστορικά και κοινωνικά και κυρίως αισθητικά και συναισθηματικά και το μόνο που το ενδιαφέρει είναι η διατήρηση μιας σκληρής επετηρίδας η οποία δυστυχώς θα εκφρασθεί καις τη σειρά τοποθέτησης στο ευρωψηφοδέλτιο.\nΤα προβλήματα της ελληνικής κοινωνίας είναι τόσο σύνθετα όσο τα έχουν κάνει οι δύο εξαντλητικά χαμένες δεκαετίες. Αυτό είναι μία καθολική διαπίστωση. Όπως καθολική διαπίστωση είναι ότι αυτή η περιρρέουσα κατάσταση έχει μεταβάλει και το συνολικό χώρο της αριστεράς. Τον έχει μεταβάλλει και από πολιτική άποψη και από νοοτροπία. Δεν είναι μόνο τα εθνικά προβλήματα που έχουν ανοίξει επικίνδυνα, οι μακροοικονομικοί δείκτες που είναι ασαφείς, η συρρίκνωση της παραγωγικής βάσης και τα φαινόμενα της νέας φτώχειας. Είναι ταυτόχρονα η διάλυση του κοινωνικού ιστού, η αποθάρρυνση και ο αρνητισμός, η έλλειψη μιας θετικής προοπτικής, ένας βαθύτερος συντηρητισμός. Ένας συντηρητισμός επικίνδυνος, περίεργος που αναβάλλει συνεχώς για αύριο τα θέματα συνείδησης, μία απεριόριστη χρήση του ενεστώτα χρόνου, μια χρησιμοποίηση ολοένα και περισσότερων κτητικών προσδιορισμών.\nΤι χαρακτηριστικά είναι αυτά;\nΜα είναι ο κοινωνικός χυλός του μεσαίου χώρου περίφημου από την μόλις λήξασα εκλογική αναμέτρηση.\nΗ αφετηριακή λογική του σοσιαλισμού ήταν ανθρωπολογική (ο άνθρωπος και η μοίρα του), παγκόσμια και εκπολιτιστική (κατάργηση της βαρβαρότητας και εκμετάλλευση ανθρώπου από άνθρωπο). Όμως η κλασσική ερμηνευτική θεωρία απέτυχε μέσα στην βαρβαρότητα και την εκμετάλλευση καταρρέοντας.\nΠρέπει λοιπόν να κάνουμε όπισθεν, να βρούμε την αρχή και να αλλάξουμε τους όρους. Αυτό προϋποθέτει να γράψουμε ΑΚΥΡΟΝ σε ότι θυμίζει τα δύο ΚΚΕ. Και σε επίπεδο αναλυτικής θεωρίας και ρεαλιστικής πρακτικής και σε επίπεδο προσώπων βεβαίως. Αυτά για τους συντρόφους που νομίζουν πως με κραυγές «Αριστερότερα κουροπάτειν» θα καταλάβουν τα χειμερινά ανάκτορα ενώ δεν καταλαβαίνουν πώς περιθωριοποιούν σε συντηρητικότερες θέσεις κομμάτια του ελληνικού λαού μιας και βρισκόμαστε σε περίοδο στην οποία η πολιτική καθορίζεται από τις διαδικασίες αλλαγής και κινητικότητας.\nΗ παλιά «δομική» πολιτική που συνδέεται με τις σχετικά σταθερές δυνάμεις όπως είναι η αστική τάξη, η εργατική τάξη και οι αγρότες όπως τις γνωρίσαμε στην μεταπολεμική περίοδο, έχει εξασθενήσει γιατί βγήκαμε από τη βιομηχανική κοινωνία. Και για να γίνει αντιληπτό: οι άνθρωποι υιοθετούν μία πολιτική συμπεριφορά όχι τόσο σε συνάρτηση με το επίπεδο στο οποίο βρίσκονται, όσο από την κίνηση ανόδου ή καθόδου στην οποία ζουν. Ο φόβος της κοινωνικής υποβάθμισης μετατοπίζει προς τα δεξιά τα μεσαία στρώματα τα οποία γιγαντώθηκαν ως διαστρωμάτωση την 25ετία του ΠΑΣΟΚ, το οποίο επιχείρησε με τα ΜΟΠ και το 1ο ΚΠΣ να φτιάξει ένα κοινωνικό πυρήνα βάσης. Με το 2ο να συμπήξει μπλοκ εξουσίας και με το 3ο να οριστικοποιήσει τα καθεστωτικά του στοιχεία που εδράστηκαν σε κοινωνικό δημιουργηθέν υπέδαφος μεσαίων στρωμάτων και σε ηθικό επίπεδο σε μια απίστευτη καθολική διαφθορά ειδικότερα στην 8ετία Σημίτη. Και εμείς ως αριστερά επί 25 χρόνια κοιτούσαμε και σφυρίζαμε αδιάφορα. Το άλλο κίνημα προς την αντίθετη κατεύθυνση είναι τυπι8κό της νεοφιλελεύθερης κοινωνίας. Τα πρόσωπα που κινδυνεύουν και υποαμείβονται ήδη λόγω διεθνούς ανταγωνισμού και ανεξέλεγκτης παγκοσμιοποίησης στην κίνηση αναζήτησης προστασίας εκδηλώνονται ακόμη συντηρητικότερα. Έτσι έβγαλαν την ΝΔ με 46%. Και αφήσανε εμάς στο γλίσχρο 3%. Γιατί; Ποια λύση προσφέρουμε, πόσο διακριτοί είμαστε, πόσο κρίσιμοι είμαστε. Εν τέλει πόσο χρήσιμοι τους είμαστε; Όπως είπα νωρίτερα, πρέπει να ξαναγυρίσουμε στην αρχή. Εκεί βρίσκονται οι απαρχές στις λάθος θεωρητικές επεξεργασίες της αριστεράς. Πάντα χρησιμοποιώ την ποίηση ως μέσον εξήγησης του κόσμου. Και πιστεύω πως το απέραντο σύμπαν (την κοινωνία) και την κίνηση του την εξηγούν εγκυρότερα, πιο ευαίσθητα και πιο σίγουρα οι ποιητές απ’ ότι οι διανοητές, οι οικονομολόγοι ή οι κοινωνιολόγοι. Πόσο μάλλον οι διαχειριστές επαγγελματίες πολιτικοί. Πόσο καλύτερα θα μπορούσαμε να εξηγήσουμε τον κόσμο αν σκύβαμε στο Σατωβριάνδο. Ακούστε τι έλεγε το διεισδυτικό του μυαλό στα 1840, όταν ανακαλύφθηκαν τα ατμόπλοια, ο σιδηρόδρομος, ο τηλέγραφος, το τηλέφωνο κ.α. (και πού νάξερε τους Η/Υ, το internet κλπ). «΄Όταν ο ατμός εξαφανίσει τις αποστάσεις, δεν θα ταξιδεύουν μόνο τα εμπορεύματα αλλά και οι ιδέες που θα αρχίσουν να χρησιμοποιούν τα φτερά τους. Όταν τα δημοσιονομικά και εμπορικά σύνορα ανάμεσα στα διάφορα κράτη καταργηθούν, όπως έχει γίνει ήδη ανάμεσα στις επαρχίες του ίδιου κράτους, όταν οι διάφορες χώρες στις καθημερινές τους σχέσεις θα κρατούν ενωμένους τους λαούς πώς θα αναστήσετε τον παλιό τρόπο διαχωρισμού;» Πόσο λαμπρή και πρώιμη αντίληψη της παγκοσμιοποίησης και της διακυβέρνησής της. Το είχαν μυριστεί άραγε ο Μαρξ και ο Έγκελς στις επεξεργασίες των οποίων ακόμη στηριζόμαστε και οι περισσότεροι χρησιμοποιούν μέσα στον ΣΥΝ, μερικοί μάλιστα τις έχουν αγιοποιήσει από το παρελθόν τους το κομμουνιστικό και χρησιμοποιούν και πλέον δογματικούς ως συμμάχους σε μία ανόητη συμμαχία που μας έφερε το 3%. Και είμαι ίσως ο μόνος που έχω δικαίωμα να το χρησιμοποιώ γιατί ήμουν η μόνη ψήφος ΚΑΤΑ στην καθοριστική για την αρχή του μεταλλαγμένου ΣΥΝ προηγούμενη ΚΠΕ η οποία αποφάσισε τη συμμαχία και τα κείμενα.\nΘαρρώ πως είμαστε μπροστά σε δύο σταθμούς οι οποίοι ανάλογα με την εξέλιξη που θα πάρουν θα αναμορφώσουν οριστικά το τοπίο στο χώρο της Δημοκρατικής Αριστεράς. Τις ευρωεκλογές και το συνέδριο. Και σαφώς θα έπρεπε ως Ανανεωτική Συσπείρωση να τα είχαμε συνδέσει και συνθέσει. Δυστυχώς δεν το πράξαμε και φέρουμε βαρύτατες ευθύνες.\nΩς προς τις ευρωεκλογές δεν έπρεπε να υπάρχει μονομέρεια στην εκπροσώπηση ώστε το 1, 2, 3 και 4 να απηχούν αντιευρωπαϊκές ή ευρωσκεπτικιστικές απόψεις. Οι «σύμμαχοι» έθεσαν (και κέρδισαν) το ζήτημα της πλουραλιστικής εκπροσώπησης. Κι ας είναι η κοινωνική τους απήχηση ελαφριά σαν το πάτημα της γάτας.\nΚαι τα πρόσωπα και μάλλον και τα κείμενα θα είναι κατάπτυστα αν κρίνουμε από τα κείμενα του ΣΥΡΙΖΑ. Η μόνη ελπίδα που υπάρχει είναι η διάλυσή του λόγω εσωτερικών αντιθέσεων αξεπέραστων.\nΟ ΣΥΝ πρέπει να μιλήσει για την Ομόσπονδη (φεντεραλιστικά) Ευρώπη με Σύνταγμα πραγματικό, ισχυρό ευρωπαϊκό κοινοβούλιο με αποφασιστικό ρόλο και με αναβάθμιση των περιφερειών σε κεντρικό όργανο. Με ενιαίο προϋπολογισμό και κατανομή πόρων για αντιμετώπιση περιφερειακών ανισοτήτων. Για κοινή εξωτερική πολιτική και πολιτική ασφάλειας και άμυνας. Για κάλυψη του δημοκρατικού κοινωνικού και οικολογικού ελλείμματος. Για κριτήρια ανάπτυξης και πραγματικής σύγκλισης. Και τέλος το πιο δύσκολο. Ανάπτυξη κοινής ευρωπαϊκής πολιτικής κουλτούρας και πολιτισμού σε αγαστή αντιστοιχία με τη διαφορετικότητα των εθνών και την πολύπλοκη διαφορετικότητα των εκατομμυρίων μεταναστών. Αυτή πρέπει να είναι η Ευρώπη του αύριο. Και αν αυτό αφορά τις ευρωεκλογές, έχουμε και κάτι άλλο που μάλλον τούτη τη στιγμή το ξεχνάμε. Το συνέδριο το οποίο θα είναι καθοριστικό για τους όρους και την δημιουργία μιας φιλελεύθερης δημοκρατικής και οικολογικής αριστεράς η οποία να έχει ξεκόψει οριστικά από το δογματικό της παρελθόν. Και το ορθόδοξο και το ανανεωτικό. Μιας αριστεράς η οποία να προσβλέπει αποκλειστικά στην ευρωπαϊκή δυναμική και τον φεντεραλισμό. Μιας πολιτικής δύναμης σύγχρονης, δημοκρατικής, ισότιμα διεθνιστικής, ευρωπαϊκής και ευρωπαϊστικής, εμπνεόμενης από τις αρχές του δημοκρατικού σοσιαλισμού, της οικολογίας, του προοδευτικού εκσυγχρονισμού της κοινωνίας, μιας αριστεράς που να προσβλέπει στη δημοκρατική διαχείριση του φαινομένου που αποκαλείται παγκοσμιοποίηση. Μιας αριστεράς που να προσβλέπει πλέον και στις κοινωνίες και τις οικονομίες της επιβράδυνσης και όχι της συνεχούς ανάπτυξης. Μιας αριστεράς με πραγματικό κέντρο τον πολιτισμό και τον άνθρωπο. Όχι όπως τον εννοούν οι παρωχημένες προϊστορικά απολιθωμένες δοξασίες πολλών συντρόφων και νέων «συμμάχων». Και τότε μπροστά σε ένα ήρεμο πολιτικό και προγραμματικό συνέδριο θα μπορέσουμε να επιλέξουμε και ηγεσία μακριά από τα κουρασμένα από το 1974 στελέχη όπου το μόνο τους επάγγελμα ήταν η πολιτική διεύθυνση του ΚΚΕ και του ΚΚΕ εσωτ. ή της ΕΑΡ και σήμερα του ΣΥΝ. Και νέα πρόσωπα και νέα ηλικιακά και με νέα αισθητική και αρμόζοντα επικοινωνιακά μιας και οι καιροί πλέον το απαιτούν.\nΈτσι μόνο δεν θα απαντάμε «θεοσεβούμενα», συντηρητικά και «χριστιανορθόδοξα» και δεν θα περιμένουμε την πολυπόθητη (ΧΑ!) «αλλαγή του μεταπολιτευτικού σκηνικού» (ΧΑ!) ή το «σάπισμα του πολιτικού συστήματος της μεταπολίτευσης» (ΧΑ! ΧΑ!) ή «την αριστερά του 21ου αιώνα και όχι την κεντροαριστερά» (ΧΑ! ΧΑ!) ή «την κατάρρευση του δικομματισμού» (ΧΑ! ΧΑ! ΧΑ!) και διάφορα άλλα τεχνάσματα και μαντζούνια.\nΗ κοφτερή και διεισδυτική ματιά του μέγιστου ποιητή της γης του έλληνας Αλεξανδρινού Καβάφη περιγράφει έτσι την τραγική αυτή κατάσταση στ αριστουργηματικό ποίημά του «ΕΙΓΑΙ ΕΤΕΛΕΥΤΑ»\nΉταν η εποχή καθ’ ήν βασίλευεν\nεν άκρα ευλαβεία ο γέρων Ιουστίνος\nκι η Αλεξάνδρεια, πόλις θεοσεβής\nαθλίους ειδωλολάτρας αποστρεφόταν.\nΑς ελπίσουμε ότι ο ΣΥΝ θα αρχίσει να διαισθάνεται αυτά που θα επισυμβούν αν παραμείνουμε στους σημερινούς άθλιους τακτικισμούς. Γιατί αν δεν συναισθανθεί και δεν καταλάβει τη λεπτή ειρωνική χρήση της γλώσσας από τον Κ. Καβάφη, θα έρθει να σμίξει με την πικρόχολη τραγικότητα του Κ. Καρυωτάκη που γράφει την ίδια εποχή με το «ΕΙΓΑΙ ΕΤΕΛΕΥΤΑ»\n«Αχ, κύριε κύριε Μαλακάση\nποιος θα βρεθεί να μας δικάσει\nΑχ κύριε, κύριε Μαλακάση\nποιος τελευταίος θα γελάσει»;\nΗ κοινωνία έχει ανάγκη από ένα μεγάλο κόμμα της Δημοκρατικής Αριστεράς και όχι από μεταλλαγμένα υβρίδια. Θυμάστε, όσοι ήσασταν παρόντες, τον πιτσιρικά από τη Σουηδία στο τελευταίο συνέδριο του ΣΥΝ; Γιατί τον χειροκροτήσατε τότε; Δώστε απάντηση.\n22/04/2004, Δώρα Καλλιπολίτη, H Ευρώπη που θέλουμε\n20/04/2004, Δημήτρης Μπίρμπας, Ευρώπη και Κυπριακό\n13/01/2004, Θόδωρος Μαργαρίτης, Ανανέωση του πολιτικού συστήματος ή απόλυτος δικομματισμός;


ΠαΝικός News: Μαρτίου 2015\nΦΙΛΕ ΔΗΜΗΤΡΗ ΠΕΡΑΣΤΙΚΑ,,,,\nΆποτελείς άναμφισβήτητα έναν άπό τούς πιό καλούς μου φίλους, καί σού εύχομαι άπό καρδιάς περαστικά!!!!!!!!!!! Θέλω νά σού ύπενθυμήσω ότι θά πρέπει νά προσέχεις φίλε καλέ πρώτα τήν ύγεία σου, καί μετά όλα τ' άλλα!! Έγινα κατανοητός Δημήτρη ??\nΑναρτήθηκε από Nikos Pallis στις 6:49 π.μ. Δεν υπάρχουν σχόλια:\nΈΠΙΑΣΕ 4η ΘΕΣΗ Ο ΑΟ ΛΟΥΤΡΑΚΙ\nΣπουδαίας βαθμολογικής σημασίας νίκη πέτυχε ό ΑΟ ΛΟΥΤΡΑΚΙ στό θώδειο στάδιο έπί τού Βύζαντα Μεγάρων στά πλαίσια τής 23ης άγωνιστικής.\nΑναρτήθηκε από Nikos Pallis στις 11:53 μ.μ. Δεν υπάρχουν σχόλια:\nΓ' ΕΘΝΙΚΗ 3ος ΟΜΙΛΟΣ: ΝΙΚΕΣ ΓΙΑ ΠΑΝΑΡΓΕΙΑΚΟ ΚΑΙ ΑΟ ΛΟΥΤΡΑΚΙ\nΣπουδαίες νίκες γιά Παναργειακό, ΑΟ Λουτράκι, καί Καλαμάτα στά πλαίσια τής 24ης άγωνιστικής.\nΑναρτήθηκε από Nikos Pallis στις 11:39 μ.μ. Δεν υπάρχουν σχόλια:\nΟ ΠΑΝΚΑΜΑΡΙΑΚΟΣ ΝΙΚΗΣΕ ΤΟΝ ΠΡΩΤΟΠΟΡΟ ΑΟΖ !\nΤέρμα σέ...ψιθύρους καί άλλες φαντασίες έβαλε ή όμάδα τού Πανκαμαριακού, κόντρα στόν πρωτοπόρο ΑΟ Ζευγολατιό, τόν όποίον νίκησε 1-0!\nΑναρτήθηκε από Nikos Pallis στις 1:42 μ.μ. Δεν υπάρχουν σχόλια:\nΑ1 ΚΑΤΗΓΟΡΙΑ: ΕΧΑΣΑΝ ΟΙ ΠΡΩΤΟΠΟΡΟΙ, ΜΑΚΕΛΙΟ ΣΤΗΝ ΟΥΡΑ..\nΣΟΚ- ήττες γιά τούς πρωτοπόρους ήταν ή όλοκλήρωση τής 27ης άγωνιστικής, όπου ή διαφορά άνάμεσα στίς δύπο όμάδες πού μάχονται γιά άνοδο, παρέμεινε στά ίδια έπίπεδα, δηλαδή στούς τέσσερις βαθμούς! Άντίθετα, στήν ούρά δίνεται......\nΑναρτήθηκε από Nikos Pallis στις 11:48 π.μ. Δεν υπάρχουν σχόλια:\nΟ ΑΟ ΖΕΥΓΟΛΑΤΙΟΥ ΣΤΗΝ ΕΠΟΜΕΝΗ ΦΑΣΗ ΤΟΥ ΚΥΠΕΛΛΟΥ ΕΡΑΣΙΤΕΧΝΩΝ\nΣπουδαία επιτυχία για τον ΑΟ Ζευγολατιού, ο οποίος επικράτησε 0-1 του Ηρακλή Ατσικής στή Λήμνο και προκρίθηκε στη β’ φάση του Κυπέλλου Ερασιτεχνών, όπου θα αντιμετωπίσει την ερχόμενη Τετάρτη 1 Απριλίου και ώρα 16:30, εντός έδρας,\nΑναρτήθηκε από Nikos Pallis στις 8:33 π.μ. Δεν υπάρχουν σχόλια:\nΟΙ ΔΙΑΙΤΗΤΕΣ ΤΗΣ Α1 ΚΑΤΗΓΟΡΙΑΣ\nΌρίστηκαν άπό τήν Έπιτροπή Όρισμού Διαιτητών τής ΕΠΣ Κορινθίας οί ρέφερι πού θά διευθύνουν τά μάτς τής 27ης άγωνιστικής, γιά αύριο Σάββατο 28/03/15. Στό παιχνίδι τών Άθικίων άνάμεσα στόνΤενεάτη μέ τήν Κόρινθο '06, όρίστηκε νά τό διευθύνει ό κ. Ρούτσης, τό παιχνίδι στό Ξυλόκαστρο, άνάμεσα στόν Πανκαμαριακό καί τόν ΑΟΖ.....\nΑναρτήθηκε από Nikos Pallis στις 8:19 π.μ. Δεν υπάρχουν σχόλια:\nΟΙ ΔΙΑΙΤΗΤΕΣ 3ου ΟΜΙΛΟΥ Γ' ΕΘΝΙΚΗΣ\nΑνακοινώθηκαν την Πέμπτη (26/3) από την ΕΠΟ οι διαιτητές των αγώνων της 24ης αγωνιστικής του 3ου ομίλου.........\nΑναρτήθηκε από Nikos Pallis στις 8:15 π.μ. Δεν υπάρχουν σχόλια:\nΉττα - Σόκ έντός γιά Πέλοπα Κιάτου\nΣπουδαίο «τρίποντο» πανηγύρισε ο Ολυμπιακός Λουτρακίου, επικρατώντας 1-3 του Πέλοπα μέσα στό Κιάτο και έκανε ένα ακόμα βήμα για την απευθείας παραμονή του στην κατηγορία.\nΑναρτήθηκε από Nikos Pallis στις 8:28 π.μ. Δεν υπάρχουν σχόλια:\nΚέρδος ό βαθμός γιά τόν Άστέρα Δερβενίου\nΑύτοκτόνησε η Κόρινθος 2006 μετά από το 1-1 με τον Αστέρα Δερβενίου μέσα στήν έδραν της στό συνοικισμό Κορίνθου,\nΑναρτήθηκε από Nikos Pallis στις 8:23 π.μ. Δεν υπάρχουν σχόλια:\nΑΝΕΤΗ ΝΙΚΗ ΤΟΥ ΠΑΝΚΑΜΑΡΙΑΚΟΥ !!\nΔέν δυσκολεύτηκε ό Πανκαμαριακός, στό τοπικό ντέρμπι τού Ξυλοκάστρου όπου επιβλήθηκε 3-1 του Ηρακλή Ξυλ/στρου.Ήταν ένα ώραίο μάτς παρά τήν αίσθητή διαφορά δυναμικότητας άνάμεσα στούς δύο άντιπάλους άλλά με τους γηπεδούχους τού Γηραιού να δείχνουν.......\nΑναρτήθηκε από Nikos Pallis στις 1:19 μ.μ. Δεν υπάρχουν σχόλια:\nΤΟΥ "ΕΛΕΙΣΕ" ΤΟ ΣΠΙΤΙ...ΟΣΦΠ - ΠΑΟ 1-3 σετ\nΈνας εντυπωσιακός Παναθηναϊκός έστησε το δικό του γλέντι στο κλειστό του Ρέντη και επικράτησε 3-1 του Ολυμπιακού σταματώντας το αρνητικό σερί των 18 αγώνων εναντίον των «ερυθρόλευκων»\nΑναρτήθηκε από Nikos Pallis στις 1:13 μ.μ. Δεν υπάρχουν σχόλια:\nΚΥΠΕΛΛΟ ΕΡΑΣΙΤΕΧΝΩΝ ΕΛΛΑΔΑΣ: Στή Λήμνο ό ΑΟΖ\nΜέ 32 όμάδες θά διεξαχθεί φέτος τό Κύπελλο Έρασιτεχνων Έλλάδας(φωτο). Άνάμεσα σ'αύτές καί ό κυπελλούχος Κορινθίας ΑΟ Ζευγολατιό\nπού δήλωσε συμμετοχή στήν φετεινή διοργάνωση.\nΑναρτήθηκε από Nikos Pallis στις 12:29 μ.μ. Δεν υπάρχουν σχόλια:\nΠΡΟΣΟΧΗ: ΑΥΣΤΗΡΕΣ ΠΟΙΝΕΣ ΑΠΟ ΕΠΟ ΚΑΙ ΕΝΤΟΛΕΣ ΣΤΟΥΣ ΔΙΑΙΤΗΤΕΣ\nΆπό τήν Έλληνική Ποδοσφαιρική Όμοσπσονδία κοινοποιήθηκε έγγραφη διαταγή τής ΚΕΔ/ΕΠΟ πρός τούς Διατητάς όλων τών ΈΠΣ όπου τούς γνωρίζει πότε καί πώς θά διακόπτουν τούς άγώνες έπαγγελματικών καί Έρασιτεχνικών πρωταθλημάτων!!!\nΑναρτήθηκε από Nikos Pallis στις 10:49 π.μ. Δεν υπάρχουν σχόλια:\nΑ΄ΚΑΤΗΓΟΡΙΑ: ΞΕΦΥΓΕ 4 ΒΑΘΜΟΥΣ Ο ΑΟ ΖΥΓΟΛΑΤΙΟ\nΉ άπρόσμενη γιά τήν Κόρινθο '06 ίσοπαλία έντός έδρας κόντρα στόν Άστέρα Δερβενίου, άλλά καί ή έντός έδρας δύσκολη νίκη τού πρωτοπόρου ΑΟ Ζευγολατιού έπί τού Κύψελου Κορίνθου, έδωσε..."άέρα" τεσσάρων βαθμών στόν πρωτοπόρο,\nΑναρτήθηκε από Nikos Pallis στις 10:26 π.μ. Δεν υπάρχουν σχόλια:\nΠΡΩΤΟΣΕΛΙΔΟ........ΠΑΡΑΔΕΙΓΜΑ ΠΡΟΣ ΜΙΜΗΣΗ!!\nΣτο τούνελ υπάρχει προβολέας 'οχι φως αλλά προβολέας που ονομάζεται εφημερίδα GAOL\nΔευτέρα, 16 Μαρτίου 20150 σχόλια\nΕπιτέλους κάτι καλό έχει γίνει στον αθλητικό τύπο\nΔιαβάζουμε το Δευτεριάτικο πρωτοσέλιδο της άθλητικής εφημερίδας GAOL....\nΑναρτήθηκε από Nikos Pallis στις 12:51 μ.μ. Δεν υπάρχουν σχόλια:\nΠΗΡΕ "ΔΙΠΛΟ" ΣΤΟ ΧΙΛΙΟΜΟΔΙ Ο ΠΕΛΟΠΑΣ\nΓιά έβδομη άγωνιστική ό Άτρόμητος Χιλιομοδίου, δέν μπόρεσε νά πάρει τρίποντο,ίδιαίτερα μέσα στήν έδραν του όπου σέ τέσσερις έντός έδρας μάτς έχει 3 ίσοπαλίες καί μία ήττα, στήν όποίαν έχασε άπό τόν ρωμαλαίο Πέλοπα (1-2), μέ άποτέλεσμα νά βρίσκεται μέ τό ένα πόδι στόν ύποβιβασμό.......\nΑναρτήθηκε από Nikos Pallis στις 1:29 μ.μ. Δεν υπάρχουν σχόλια:\nΠΑΝΚΑΜΑΡΙΑΚΟΣ - ΚΟΡΙΝΘΟΣ '06 2-4\nΜέ φανερές άπουσίες τριών βασικών παικτών ό Πανκαμαριακός..."πάλεψε" τόν άγώνα κόντρα στήν Κόρινθο '06 άλλά δέν κατάφερε νά πάρει έστω καί τόν βάθμό τής ίσοπαλίας. Άντίθετα ή όμάδα τής Κορίνθου '06, μέ όλους τούς βασικούς παίκτες άλλά καί..ρεζέρβες, στάθηκε στό ύψος τής άπαίτησης καί κατάκτησης τής νίκης........\nΑναρτήθηκε από Nikos Pallis στις 10:38 π.μ. Δεν υπάρχουν σχόλια:\nΚΥΨΕΛΟΣ - ΗΡΑΚΛΗΣ ΞΥΛ/ΣΤΡΟΥ 7-0\nΔέν μπόρεσαν τά νέα παιδιά τού ήδη ύποβιβασμένου Ήρακλή Ξυλ/στρου νά άντισταθούν στήν άνωτερότητα τού Κυψέλου Κορίνθου, χάνοντας μέ τό έκωφαντικό 7-0 σκόρ! Ή κορινθιακή όμάδα έπαιξε μέ στόχο τήν κατοχύρωση τής παραμονής στήν κατηγορια, καί δίκαια κέρδισε.\nΑναρτήθηκε από Nikos Pallis στις 10:07 π.μ. Δεν υπάρχουν σχόλια:\nΑ1 ΚΑΤΗΓΟΡΙΑ: ΝΙΚΕΣ ΤΩΝ ΠΡΩΤΟΠΟΡΩΝ, ΧΑΜΟΣ ΣΤΗΝ ΟΥΡΑ....\nΜπήκαμε στήν τελευταία στροφή τού πρωταθλήματος, όπου οί πρωτοπόροι συνεχίζουν τόν καλπασμόν τους μέ νίκες, ου νά φτάσουν στό τέρμα. Ή άλήθεια είναι ότι φέτος έχουμε ένα άνταγωνιστικό πρωτάθλημα, παρά τήν μέτρια ποιότητα τών όμάδων.............\nΑναρτήθηκε από Nikos Pallis στις 9:34 π.μ. Δεν υπάρχουν σχόλια:\nΤΟΥΡΝΟΥΑ ΙΟΝΙΟΥ / ΠΑΙΔΙΚΩΝ ΟΜΑΔΩΝ 14-17 ΑΠΡΙΛΙΟΥ\nΑγαπητοι μας φιλοι και συναδελφες ακαδημιες ποδοσφαιρου.\nΤα τμηματα υποδομης και αναπτυξης της ΠΑΕ ΑΠΣ Ζακυνθος σε συνεργασια με την διοργανωτρια αρχη του ΙΟΝΙΟΥ ΤΟΥΡΝΟΥΑ που εχει γινει θεσμος τα τελευταια χρονια στη Ζακυνθο, τον Αθλητικο Ομιλο Δοξα Πηγαδακιων Ζακυνθου, σας καλουν να συμμετασχετε στη φετινη μας εκδηλωση.\nΑναρτήθηκε από Nikos Pallis στις 7:30 π.μ. Δεν υπάρχουν σχόλια:\nΠΣΑΤ: Συλλυπητήρια ανακοίνωση για τον Αλυσανδράτο\nΣτη θλίψη έχει βυθιστεί η οικογένεια της αθλητικής δημοσιογραφίας στο άκουσμα του θανάτου του Βαγγέλη Αλυσανδράτου, με τον ΠΣΑΤ να εκδίδει συλλυπητήρια ανακοίνωση.\nΑναρτήθηκε από Nikos Pallis στις 3:20 μ.μ. Δεν υπάρχουν σχόλια:\nΕκλογές ΠΣΑΤ: Ο Σ. Τριανταφύλλου πρόεδρος και τα επόμενα 3 χρόνια\nΝέα Διοίκηση, Πρωτοβάθμιο και Δευτεροβάθμιο Πειθαρχικό Συμβούλιο καθώς και Εξελεγκτική Επιτροπή απέκτησε ο Πανελλήνιος Σύνδεσμος Αθλητικού Τύπου (ΠΣΑΤ) για τα επόμενα 3 χρόνια, μετά τις αρχαιρεσίες, που πραγματοποιήθηκαν χθες (09/03).\nΑναρτήθηκε από Nikos Pallis στις 3:14 μ.μ. Δεν υπάρχουν σχόλια:\nΑΕΚ- ΟΛΥΜΠΙΑΚΟΣ: Ρέφερι ό...Καλογερόπουλος!\nΟ διαιτητής του συνδέσμου Αθηνών ορίστηκε να διευθύνει τη ρεβάνς της Τετάρτης (11/3) στο ΟΑΚΑ όπου θα κριθεί το εισιτήριο για τους «4»\nΑναρτήθηκε από Nikos Pallis στις 10:37 π.μ. Δεν υπάρχουν σχόλια:\nΚΟΝΤΟΝΗΣ : "ΤΑΥΤΗΣΗ ΑΠΟΨΕΩΝ ΣΕ ΠΟΛΛΑ ΘΕΜΑΤΑ ΜΕ ΟΥΕΦΑ"\nΗ συνάντηση του Σταύρου Κοντονή με τους εκπροσώπους των Διεθνών Ομοσπονδιών ολοκληρώθηκε με ταύτιση απόψεων σε πολλά θέματα, αλλά απαιτείται να συνεχιστούν οι επαφές μεταξύ των εμπλεκόμενων για το θέμα του αυτοδιοίκητου\nΑναρτήθηκε από Nikos Pallis στις 10:28 π.μ. Δεν υπάρχουν σχόλια:\nΑ1 ΚΑΤΗΓΟΡΙΑ: ΔΥΣΚΟΛΕΣ ΝΙΚΕΣ ΓΙΑ ΤΟΥΣ ΠΡΩΤΟΠΟΡΟΥΣ..ΧΑΜΟΣ ΣΤΗΝ ΟΥΡΑ!!\nΔυσκολίες άντιμετώπισαν οί δύο νπρωτοπόροι στά έντός έδρας παιχνίδια τής 24ης άγωνιστικής, όπου μετά βίας κατάφεραν νά πάρουν τούς τρείς βαθμούς τής νίκης!\nΑΟ ΖΕΥΓΟΛΑΤΙΟ: ΚΥΠΕΛΛΟΥΧΟΣ 2014-2015 !!!!!!!!!!\nΌ 43ος τελικός τής περιόδου 2014-2015 Κυπέλλου Κορινθίας άνέδειξε ώς Κυπελλούχο τήν όμάδα τού ΑΟ ΖΕΥΓΟΛΑΤΙΟ ή όποία κέρδισε τήν όμάδα τών ΆΓΙΩΝ ΘΕΟΔΩΡΩΝ μέ σκόρ 2-0!! Παρουσία λοιπόν 600 καί πλέον φιλάθλων στό Δημ.Στάδιο Κορίνθου, οί δύο φιναλίστ όμάδες διεκδίκησαν έπί ίσοις όροις τό Κύπελλο,παρουσιάζοντας ένα εξοχο θέαμα σέ φάσεις άλλά καί γκόλ. Νικήτρια ή όμάδα τού ΑΟ Ζευγολατιό πού στήν "παρθενική" της συμμετοχή σέ τελικό, κατέκτησε τό τρόπαιο!!\nΑναρτήθηκε από Nikos Pallis στις 1:55 π.μ. Δεν υπάρχουν σχόλια:\nΗΡΑΚΛΗΣ ΞΥΛ/ΣΤΡΟΥ: ΓΥΡΙΣΕ ΣΕΛΙΔΑ.....\nΤέλος έποχής γιά τήν διοίκηση Μποτώνη Άπόστολου, πού άποτελεί πλέον παρελθόν γιά τά διοικητικά τών " πρασίνων" τής πόλης τού Ξυλοκάστρου. Σήμερα 1η Μαρτίου, παρέδωσε τά...κλειδιά\nΑναρτήθηκε από Nikos Pallis στις 7:29 π.μ. Δεν υπάρχουν σχόλια:\nΟινοποιία Κασκούτα Ξυλόκαστρο\nΜπέρδεμα GRILL and BBQ\nΞυλόκαστρο Κ. Καραμανλή 51 - Τηλ: 2743 027430\nΔιαβάστε όλα τα νέα μέσα από το Πανικός News\nΓ' ΕΘΝΙΚΗ 3ος ΟΜΙΛΟΣ: ΝΙΚΕΣ ΓΙΑ ΠΑΝΑΡΓΕΙΑΚΟ ΚΑΙ ΑΟ...\nΑ1 ΚΑΤΗΓΟΡΙΑ: ΕΧΑΣΑΝ ΟΙ ΠΡΩΤΟΠΟΡΟΙ, ΜΑΚΕΛΙΟ ΣΤΗΝ Ο...\nΟ ΑΟ ΖΕΥΓΟΛΑΤΙΟΥ ΣΤΗΝ ΕΠΟΜΕΝΗ ΦΑΣΗ ΤΟΥ ΚΥΠΕΛΛΟΥ ΕΡ...\nΠΡΟΣΟΧΗ: ΑΥΣΤΗΡΕΣ ΠΟΙΝΕΣ ΑΠΟ ΕΠΟ ΚΑΙ ΕΝΤΟΛΕΣ ΣΤΟΥΣ...\nΑ1 ΚΑΤΗΓΟΡΙΑ: ΝΙΚΕΣ ΤΩΝ ΠΡΩΤΟΠΟΡΩΝ, ΧΑΜΟΣ ΣΤΗΝ ΟΥΡ...\nΕκλογές ΠΣΑΤ: Ο Σ. Τριανταφύλλου πρόεδρος και τα ε...\nΚΟΝΤΟΝΗΣ : "ΤΑΥΤΗΣΗ ΑΠΟΨΕΩΝ ΣΕ ΠΟΛΛΑ ΘΕΜΑΤΑ ΜΕ ΟΥΕ...\nΑ1 ΚΑΤΗΓΟΡΙΑ: ΔΥΣΚΟΛΕΣ ΝΙΚΕΣ ΓΙΑ ΤΟΥΣ ΠΡΩΤΟΠΟΡΟΥΣ....\nΚατασκευή ιστοσελίδων www.hi-web.gr. Θέμα Απλό. Από το Blogger.


((i)) Γαλλία: Έμπρακτη αλληλεγγύη στο Indymedia Athens\nΓαλλία: Έμπρακτη αλληλεγγύη στο Indymedia Athens\n20/02/2012 11:23 πμ.\nπηγή rebellyon.info —συνεργασία στη μτφρ. athens.indymedia.org\nΛυόν, Γαλλία: Έμπρακτη αλληλεγγύη στο Indymedia Athens\nΑπό το Σάββατο, 18 Φλεβάρη, το Indymedia της Αθήνας κατήγγειλε τις πρόσφατες πιέσεις κατά της ιστοσελίδας, που έχει ιδιαίτερα καίρια λειτουργία αυτές τις μέρες στην Ελλάδα, πιέσεις που επέφεραν «νεκρούς χρόνους». Ακολουθεί μια σύντομη συνομιλία μέλους της συλλογικότητας του Rebellyon.info, στη Λυόν, με το μέλος JollyRoger της συντακτικής ομάδας του Indymedia Athens.\nΓεια χαρά, Athens IMC: Μπορείτε να μας πείτε τι συμβαίνει αυτές τις μέρες με την ιστοσελίδα σας; Μάθαμε πως είχατε μπελάδες.\nΓεια σας, εδώ JollyRoger από το Athens IMC. Θα εκφράσω δικές μου απόψεις τώρα, δε μιλώ εκ μέρους όλης της συλλογικότητας. Από το Σάββατο, 18 Φλεβάρη, πρωινή ώρα στην Ελλάδα, ο διακομιστής (σέρβερ) του Athens IMC τέθηκε εκτός λειτουργίας λόγω διακοπής ηλεκτροδότησης. Αυτό προκλήθηκε από τις Αρχές του Πολυτεχνείου της Αθήνας (ΕΜΠ), όπου βρίσκεται ο διακομιστής μας. Η πρυτανική αρχή υφίσταται έντονη πίεση από το ελληνικό κράτος να κλείσει το Athens IMC. Την Κυριακή, 12/2, πραγματοποιήθηκαν μεγάλες διαδηλώσεις διαμαρτυρίας στην Αθήνα και άλλες πόλεις της Ελλάδας· οι άνθρωποι αντιστάθηκαν και διαδήλωσαν ενάντια στα νέα μέτρα λιτότητας (2ο μνημόνιο), που ψήφισαν τα πολιτικά κόμματα σε απόλυτη συμφωνία με το ΔΝΤ και τις οδηγίες της Ευρωπαϊκής Ένωσης. Το αθηναϊκό IMC είναι μία από τις λίγες ιστοσελίδες εδώ που διαδίδει τις πληροφορίες από τα κάτω. Όπως ξέρετε, είναι μέσο ανοιχτής δημοσίευσης με προέγκριση, κι οι άνθρωποι που συμμετέχουν σε διαδηλώσεις και ταραχές εκφράζονται ελεύθερα, μακριά από ψεύδη και στρεβλώσεις των ΜΜΕ. Γι’ αυτό το Athens IMC συνιστά πρόβλημα για την πολιτική και οικονομική εξουσία στην Ελλάδα.\nΑπό τη Γαλλία, δεν είναι εύκολο να γνωρίζουμε πώς το Athens IMC είναι σημαντικό για το κίνημα. Μπορείτε να μας πείτε λίγα λόγια για την ιστοσελίδα;\nΧρησιμοποιείται ευρέως από το ριζοσπαστικό χώρο. Παρόλο που είναι το αθηναϊκό IMC, φιλοξενεί εκδηλώσεις και ειδήσεις από όλη την Ελλάδα. Όπως συμβαίνει στα περισσότερα IMC στον κόσμο, η επικαιρότητα είναι ένα σημαντικό τμήμα της ιστοσελίδας. Υπάρχουν ακτιβιστές και γενικά άτομα που συμμετέχουν στους αγώνες και δημοσιεύουν ειδήσεις από ενέργειες ή συγκρούσεις που έχουν ζήσει. Το Athens IMC φιλοξενεί επίσης ένα ημερολόγιο στο οποίο ανακοινώνονται επικείμενα γεγονότα, καθώς και κατηγορίες με αφίσες, ανακοινώσεις, πολιτικές αναλύσεις κ.ά. Διαφορετικοί άνθρωποι χρησιμοποιούν και μετέχουν στο Athens IMC, αναρχικοί, αντεξουσιαστές, αυτόνομοι, ακροαριστεροί. Σίγουρα, υπάρχουν πολλές αναρτήσεις χωρίς διακριτή «πολιτική ταυτότητα», αλλά αν γράφονται με μια προοπτική πάλης είναι πάντοτε ευπρόσδεκτες.\nΔιαβάζουν πολλοί άνθρωποι το Indymedia Athens;\nΗ πολιτική απορρήτου μας είναι να μην κρατάμε IPs των χρηστών. Έτσι, δεν μπορούμε να γνωρίζουμε τον πραγματικό αριθμό των μεμονωμένων επισκεπτών που έχουμε. Είμαστε σε θέση να μετρήσουμε μόνο το εύρος ζώνης και τους χρήστες ανά δευτερόλεπτο. Εκτιμάμε πως ένας μέσος όρος επισκεπτών του Athens IMC είναι περισσότεροι από 500 χρήστες ανά δευτερόλεπτο, αλλά κι αυτό εξαρτάται από την ημέρα και τα γεγονότα που τρέχουν. Μπορούμε όμως να «μετρήσουμε» την κίνηση στο Athens IMC από την ποιότητα των δημοσιεύσεων και την επίπτωσή τους στο κίνημα, στους αγώνες και στην κοινωνική πραγματικότητα.\nΠώς μπορούμε να βοηθήσουμε αποτελεσματικά το Indymedia Athens; Εγκαθιστώντας mirror («καθρέφτη») ή με άλλον τρόπο;\nΈχουμε φροντίσει τις τεχνικές πτυχές αυτού του θέματος, για να είμαστε σίγουροι ότι η λειτουργία του Athens IMC θα συνεχιστεί. Ακόμη χρησιμοποιούμε ένα διακομιστή αναμετάδοσης στο ΕΜΠ, απ’ όπου εκπέμπει το Athens IMC τουλάχιστον τα οκτώ χρόνια της δεκαετούς λειτουργίας του. Στην πραγματικότητα, το όλο θέμα είναι πολιτικό και όχι αυστηρά τεχνικής φύσης. Υπάρχουν πιέσεις κι επιθέσεις εναντίον του Athens IMC πολλά χρόνια τώρα – το 2007 ήταν η αρχή, αν θυμάμαι καλά. Υπήρξαν, ακόμα, 3-4 σχετικές επερωτήσεις στη βουλή από φασίστες, ακροδεξιούς βουλευτές. Ο κύριος ελληνικός πάροχος ISP, ο ΟΤΕ, αποπειράθηκε επίσης να μπλοκάρει το Athens IMC. Έτσι, αυτό που αντιμετωπίζουμε είναι ένας διαρκής πόλεμος. Η «φιλοξενία» ενός διακομιστή που προάγει την ελευθερία του λόγου μες στο ΕΜΠ είναι κάτι που έχουμε κερδίσει, γι’ αυτό δεν πρόκειται να υποχωρήσουμε, έχουμε επιλέξει ν’ αγωνιστούμε με κάθε κόστος. Μιλώντας για mirrors, είναι καλό να διαθέτουμε ένα ή περισσότερα, μα προς το παρόν είμαστε καλυμμένοι. Μπορούμε όμως να το συζητήσουμε περαιτέρω μεταξύ μας, όταν τα πράγματα καταλαγιάσουν και το Athens IMC σταθεροποιηθεί και τρέχει κανονικά.\nΠροσπάθησαν χάκερ να επιτεθούν στο Athens IMC στις 12 του μήνα;\nΝομίζω πως οι χάκερ είναι καλοί τύποι – δεν ξέρω δηλαδή ποιοι ακριβώς προσπάθησαν να μας κάνουν επίθεση DoS.\nΥπάρχει ανάγκη οικονομικής ενίσχυσης; Κι αν υπάρχει, πού και πώς μπορούμε να στείλουμε τέτοια στήριξη;\nΑν και τα πράγματα έχουν σφίξει στην Ελλάδα, δε θέλουμε χρήματα αυτήν τη στιγμή, ούτε κι υπάρχει εύκολος τρόπος να μας σταλούν. Αύριο μεθαύριο όμως, ποιος ξέρει…\nΆρα, το καλύτερο θα ’ταν να βγούμε στο δρόμο να διαδηλώσουμε, αλλά και να αφιερώσουμε χρόνο στη μετάφραση πληροφοριών που δημοσιεύετε;\nΗ ανταλλαγή μεταφράσεων από τόπο σε τόπο κι ανθρώπους που αγωνίζονται είναι πολύ σημαντική για την επικοινωνία μεταξύ των κινημάτων, αυτό είναι το μόνο σίγουρο. Η διάδοση των ειδήσεων επίσης. Κι εν τέλει, ναι, πιστεύω ότι οι άνθρωποι σε όλο τον κόσμο έχουν πολλούς λόγους για να αντισταθούν και να παλέψουν. Είμαστε ευτυχείς να βλέπουμε τον κόσμο να κινητοποιείται σε άλλες χώρες, όπως κι εσείς προφανώς, παρακολουθώντας όσα συμβαίνουν στην Ελλάδα.\nΕυχαριστούμε, JollyRoger. Καλή συνέχεια με το Indymedia Athens και τον αγώνα σας (ο οποίος είναι και δικός μας)!\nΣας ευχαριστούμε για το ενδιαφέρον. Καλή τύχη και στους δικούς σας αγώνες!\nΎστερα από συζήτηση στο κανάλι IRC του Indymedia Athens, η συνέντευξη αυτή έγινε μέσω etherpad, πεδίο συγγραφής κειμένων σε συνεργασία με άλλους χρήστες – το Riseup μόλις εγκατέστησε σχετική υπηρεσία (βλ. και etherpad.org). Για σύνδεση στο IRC #athens, βλ. εδώ. Θα βρείτε, μεταξύ άλλων, πολλές μεταφράσεις δημοσιεύσεων του Indymedia Athens στο Contra Info, στο οποίο μπορείτε να συμμετάσχετε συνεισφέροντας μεταφράσματα και διαδίδοντας κινηματικό λόγο (επικοινωνία: contrainfo@espiv.net).\nπηγή —συνεργασία στη μτφρ. athens.indymedia.org\nαπό πλο 21/02/2012 8:12 μμ.\nνα ενημερωσω οτι στη Λυων υπαρχει μια αρκετα δραστηρια ομαδα ελληνων με blog αναμεταδωσης-μεταφρασης απο και προς Rebelyon- athens.indymedia. παραλληλα εχουν γινει αρκετες συγκεντρωσεις, πορειες, καλεσματα κ.ο.κ αλληλεγγυης (απο απερχους και μεταναστες εως και για την οικονομικη κριση) παντα με τη συνεισφορα του Rebelyon. εαν μπορουμε να βοηθησουμε σε κατι, χαρα μας.


Euro 2020: Κατέρρευσε ο Έρικσεν στο Δανία Φινλανδία - Ανθρώπινη ασπίδα απο τους συμπαίκτες του για να τον προστατεύσουν\n12/06/2021 - 22:12μμ\nΚατερρευσε ο Κρίστιαν Έρικσεν, που έχασε απότομα τις αισθήσεις του και έπεσε στο έδαφος στη διάρκεια του αγώνα Δανία-Φινλανδία. Αμεσως οι γιατροί μπήκαν στο γήπεδο και του έκαναν τεχνητή αναπνοή για να τον κρατήσουν στη ζωή με το ματς να διακόπτεται στο 42ο λεπτό.\nΓια τουλάχιστον 15 λεπτά του παρασχέθηκαν οι πρώτες βοήθειες για να μην χάσει τη ζωή του, ενώ χρησιμοποιήθηκε και απινιδωτής. Οι παίκτες των δύο ομάδων ξέσπασαν σε κλάματα, ενώ μετά από περίπου 15 λεπτά και με ανθρώπινη ασπίδα τους συμπαίκτες του στην Εθνική, ο Έρικσεν αποχώρησε από το γήπεδο με φορείο.\nΣύμφωνα με νεότερη ενημέρωση της UEFA, ο 29χρονος είναι ζωντανός και η κατάστασή του είναι σταθερή.\nΥ.Γ. Αν και αρχικά η UEFA είχε ανακοινώσει την οριστική διακοπή του αγώνα, Δανία-Φινλανδία, μετά από συνεννόηση με τις δύο ομάδες η Ευρωπαϊκή Συνομοσπονδία αποφάσισε να συνεχιστούν τα τελευταία λεπτά του πρώτου μέρους και κανονικά το δεύτερο ημίχρονο μετά από πεντάλεπτο break.


Δημοσκόπηση: καταλληλότερος πρωθυπουργός ο ΚΑΝΕΝΑΣ – ψήφος αγανάκτησης και όχι εμπιστοσύνης στο κόμμα Μητσοτάκη | ΚΕΝΤΡΟΔΕΞΙΟΣ\nΔημοσκόπηση: καταλληλότερος πρωθυπουργός ο ΚΑΝΕΝΑΣ – ψήφος αγανάκτησης και όχι εμπιστοσύνης στο κόμμα Μητσοτάκη\nΜαΐου 26, 2017 kentrodexios\tΣχολιάστε\nΜετά τη Μνημονιακή κατάρρευση του ΣΥΡΙΖΑ και τη διάλυση της χώρας, η κεντροδεξιά παράταξη έπρεπε να βγάζει ποσοστό 50% και ο αρχηγός της να βρίσκεται εικόνισμα σε όλα τα καφενεία για λαϊκό προσκύνημα! Μόνο αυτό δεν συμβαίνει για το κόμμα του Μητσοτάκη και για τον ίδιο. Συγκεντρώνει ψήφο αγανάκτησης και όχι φυσικά εμπιστοσύνης.\nΣτη δημοσκόπηση που παρουσιάστηκε χτες στην εκπομπή Evening Report του Γιώργου Κουβαρά, το κόμμα του Μητσοτάκη συγκεντρώνει 30% στην πρόθεση ψήφου, έναντι 17% του ΣΥΡΙΖΑ, διευρύνοντας την διαφορά των δύο κομμάτων κατά μία μονάδα, συγκριτικά με τη δημοσκόπηση του προηγούμενου μήνα.\nΑκολουθεί η ΧΑ με 7%, η Δημοκρατική Συμπαράταξη με 6,5% και το ΚΚΕ με 6%. Εκτός Βουλής μένουν Ποτάμι και ΑΝΕΛ με 1,5%, ενώ η Πλεύση Ελευθερίας της Ζωής Κωνσταντοπούλου συγκεντρώνει 2%.\nΚαταλληλότερος για πρωθυπουργός θεωρείται ο Κυριάκος Μητσοτάκης (34%), ενώ ο Αλέξης Τσίπρας συγκεντρώνει 19%. «Κανένας από τους δύο» απαντά το 43%!\nΠροηγούμενες δημοσιεύσειςΘα τρελαθούμε δηλαδή τελείως; Το μπράβο του Τραμπ κέρδισε ο «αριστερός» Τσίπρας στη σύνοδο κορυφής του ΝΑΤΟΕπόμενες δημοσιεύσειςΚάποιοι τιμούν τα σύμβολα και τις ιδέες της πατρίδας μας


Κωδικός Περιοχής Shimonoseki\nΠόλη ή Περιοχή: Shimonoseki\nΟ κωδικός περιοχής για την Shimonoseki είναι 834. Για τον πλασματικό αριθμό τηλεφώνου 490304 και τον κωδικό περιοχής 834 ο αριθμός που θα καλέσετε είναι ο 834 490304. Και το Shimonoseki βρίσκεται στη Ιαπωνία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 490304, τον κωδικό περιοχής 834 (Shimonoseki) και τον Κωδικός κλήσης χώρας 0081 ο αριθμός που θα καλέσετε είναι ο 0081 834 490304. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 834- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +81 (0081) ή κωδικός περιοχής 834 (Shimonoseki).\nΑν βρίσκεστε εκτός της Ιαπωνία και θέλετε να καλέσετε ένα άτομο στο Shimonoseki, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Ιαπωνία είναι το +81 (0081), οπότε αν βρίσκεστε στην Ελλάδα και θέλετε να καλέσετε ένα άτομο στο Shimonoseki, θα πρέπει να προσθέσετε στον αριθμό τηλεφώνου του εν λόγω ατόμου το +81 834 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 490304, τον κωδικό περιοχής 834 (Shimonoseki) και τον Κωδικός κλήσης χώρας 0081 ο αριθμός που θα καλέσετε είναι ο 0081 834 490304.


ΑΕΚ: Ο Μιλόγεβιτς μπορεί, αλλά θέλει και βοήθεια (vids) | Novasports\nΑΕΚ: Ο Μιλόγεβιτς μπορεί, αλλά θέλει και βοήθεια (vids)\nΒλάνταν ΜιλόγεβιτςΠροετοιμασία ΑΕΚΦιλικά Προετοιμασίας ΑΕΚ ΑΕΚ\nΟ Βλάνταν Μιλόγεβιτς δείχνει πως βάζει τη "σφραγίδα" του στην ΑΕΚ της νέας εποχής, αλλά το μόνο σίγουρο είναι πως χρειάζεται βοήθεια και ποιοτικές λύσεις για ένα καλύτερο αύριο.\nΗ AEK εκκίνησε νικηφόρα τις φιλικές υποχρεώσεις της στην Ολλανδία, επικρατώντας 3-1 της Φίτεσε στο Burgh-Haamstede. Προφανώς και δεν έγινε ούτε υπερομάδα, ούτε έτοιμη για τίτλο, ούτε όλα τα σχετικά που ακούγονται και γράφονται. Ήταν απλά το πρώτο φιλικό προετοιμασίας και εκεί τελειώνει η κουβέντα.\nΤα συμπεράσματα είναι για τον προπονητή, όχι για τον κόσμο\nΑυτός που οφείλει πρωτίστως να βγάζει συμπεράσματα από τα καλοκαιρινά φιλικά προετοιμασίας είναι ο προπονητής μαζί φυσικά με τους συνεργάτες του. Μόνο ο Μιλόγεβιτς μπορεί να πει σε τι βαθμό έμεινε ικανοποιημένος από ότι είδε από τους παίκτες του στο πρώτο φιλικό. Αν είδε πράγματα που δουλεύουν στις προπονήσεις όλο το προηγούμενο διάστημα, στοιχεία που θέλει να έχουν στο παιχνίδι τους, τακτικές συμπεριφορές κ.ο.κ. Όλοι εμείς οι υπόλοιποι αυτό που μπορούμε να κάνουμε είναι να συγκρίνουμε τις προγενέστερες καταστάσεις και να παρατηρήσουμε κάποια σημάδια βελτίωσης, στον βαθμό που αυτά μπορούν να φανούν από ένα φιλικό και με τους παίκτες ίδιους με την περυσινή χρονιά.\nΈδειξε ομάδα με πλάνο στο γήπεδο\nΟι τελευταίοι τρεις μήνες της ΑΕΚ στη σεζόν που ολοκληρώθηκε είχε προκαλέσει πολλά ερωτηματικά για το τι ακριβώς θέλει να κάνει μέσα στο γήπεδο. Ο κάθε παίκτης έκανε παραπάνω απ’ ότι έπρεπε, αγωνιστική πειθαρχία δεν υπήρχε και φυσικά ούτε συγκεκριμένο πλάνο. Αυτά τα στοιχεία εξαλείφθηκαν πλήρως στο πρώτο φιλικό της ΑΕΚ στην εποχή Μιλόγεβιτς. Ο Σέρβος τεχνικός με τις λίγες λύσεις που έχει στα χέρια του παρουσίασε μια ομάδα που ήξερε τι ζητούσε μέσα στο γήπεδο, ήξερε πως πρέπει να οργανώσει το παιχνίδι της, πως πρέπει να πιέσει τον αντίπαλο, πως πρέπει να αμυνθεί και να κλείσει χώρους. Δεν ήξερε πως να αντιμετωπίσει τις στατικές φάσεις, καθώς από μια τέτοια προήλθε το γκολ της Φίτεσε, όμως αυτό είναι ένα κομμάτι που θα δουλευτεί και θα γίνει καλύτερο όταν ολοκληρωθούν οι μεταγραφικές κινήσεις και τοποθετηθούν σε θέσεις παίκτες που θα ήθελε να έχει ο Μιλόγεβιτς.\nΜην τον αφήσουν μόνο του\nΣτην Ελλάδα και ειδικότερα στην ΑΕΚ τα τελευταία χρόνια η εύκολη λύση είναι ο προπονητής… Όσο εύκολα μπορεί να αποθεωθεί από μια νίκη σε ένα φιλικό προετοιμασίας, άλλο τόσο εύκολα μπορεί να ισοπεδωθεί από μια ισοπαλία ή μια άσχημη εμφάνιση πάλι σε φιλικό. Ο Βλάνταν Μιλόγεβιτς όπως είπα και στην αρχή της κουβέντας μας, δείχνει πως βάζει τις δικές του πινελιές στην Ένωση. Η ομάδα έχει πειθαρχία, αποκτά αγωνιστικό πλάνο, γίνεται πιεστική, ξέρει τι θέλει και πως να το πάρει και όλα αυτά μπορούν να βελτιωθούν ακόμα περισσότερο. Με ένα απλό πράγμα. Να γίνουν οι μεταγραφές που χρειάζονται και έχει ανάγκη ο προπονητής για να παρουσιάσει αυτό που έχει στο μυαλό του. Και το πρώτο δείγμα που έχει στο μυαλό του αξίζει αυτή τη στήριξη. Σε αντίθετη περίπτωση το αποτέλεσμα θα είναι μία από τα ίδια…


Διαγωνισμός ζωγραφικής για τη δημιουργία Χριστουγεννιάτικης κάρτας! - Deutsche Vertretungen in Griechenland Im neuen Tab öffnen\nΔιαγωνισμός ζωγραφικής για τη δημιουργία Χριστουγεννιάτικης κάρτας!\nΧριστουγεννιάτικη αγορά στο Βερολίνο, © Michael Setzpfandt\nΛάβετε μέρος στο διαγωνισμό ζωγραφικής για τη δημιουργία της χριστουγεννιάτικης κάρτας της Πρεσβείας με θέμα «Παραδοσιακές Χριστουγεννιάτικες Αγορές»!\nΤο θέμα του διαγωνισμού είναι «Παραδοσιακές Χριστουγεννιάτικες Αγορές». Το έργο θα πρέπει να σχεδιαστεί σε χαρτί μεγέθους Α4. Δεν πρέπει όμως να περιλαμβάνει γράμματα ή άλλα στοιχεία (π.χ. ονόματα, ευχές, λέξεις).\nΘα πρέπει να στείλετε το έργο σας (σε «σκαναρισμένη» μορφή ή φωτογραφία) στην ηλεκτρονική διεύθυνση μέχρι την Δευτέρα 25/11/2019 και ώρα 5 μ.μ.\nΣτην υποβολή του έργου συμπεριλάβετε: ονοματεπώνυμο, ηλικία, διεύθυνση, τηλέφωνο και e-mail γονέα/κηδεμόνα. Ισχύει μία συμμετοχή ανά διαγωνιζόμενο. Η δικαστική οδός αποκλείεται.\nΟι νικητές θα ειδοποιηθούν τηλεφωνικά την Πέμπτη 28/11/2019. Στη συνέχεια τα ονόματά και τα έργα τους θα αναρτηθούν στην ιστοσελίδα www.athina.diplo.de και τα μέσα κοινωνικής δικτύωσης της Πρεσβείας καθώς και στις ιστοσελίδες www.athinoramatravel.gr και www.athinorama.gr.\n1ο Βραβείο: Ένα 4ήμερο ταξίδι από 21 έως 24 Δεκεμβρίου 2019 του/της νικητή/τριας με τον γονέα ή κηδεμόνα του/της στη Στουτγάρδη (περιλαμβάνονται αεροπορικά εισιτήρια οικονομικής θέσης Αθήνα-Στουτγάρδη μετ’ επιστροφής, διαμονή σε ξενοδοχείο 3 αστέρων με πρωινό για 3 διανυκτερεύσεις).\nΒραβεία 8-12: Δωροεπιταγές αξίας 20 € από το βιβλιοπωλείο NOTOS PLUS στην Αθήνα. Ισχύoυν για αγορές από το κατάστημα ή το διαδικτυακό κατάστημα www.notosplusbooks.gr μέχρι τις 31/12/2019.\nΒραβεία 13-20: Ποδοσφαιρικές μπάλες ή ομπρέλες προσφορά της Haribo.\nΧριστουγεννιάτικη Γερμανία: Ζωγραφίστε και κερδίστε ένα ταξίδι στη Στουτγάρδη!\nΕυχαριστούμε τους Χορηγούς επικοινωνίας και χορηγούς δώρων.© Χορηγοί επικοινωνίας & δώρων


Φιατάκι 127 ⋆ Μαρίτσα Καρά ⋆ TheBluez.gr\nΗ αγαπημένη συνήθεια των γονιών μου ήταν τα Σαββατοκύριακα να παίρνουν το αμάξι και να πηγαίνουμε εκδρομές. Μονοήμερες ή διήμερες. Άνθρωποι ταλαιπωρημένοι και οι δύο, που τους πετάξανε μικρούς στον μεροκάματο, βγάλανε τ’ απωθημένα τους – όσα ελάχιστα προλάβανε – μόλις ο πατέρας μου πήρε σύνταξη. Ήταν στρατιωτικός και αυτό έγινε σχετικά νωρίς, εγώ πήγαινα ακόμα στις πρώτες τάξεις του Δημοτικού. Έτσι με φορτώνανε σαν υπέρβαρο σακ-βουαγιάζ στο πίσω κάθισμα και φεύγαμε. Οι ετοιμασίες και οι κουβέντες τους την παραμονή, μ’ αρέσαν πιο πολύ από την ίδια τη βόλτα. Τι θα πάρουν μαζί, πόσα τοστ, τι θα έχουν μέσα, καφέδες, αναψυκτικά, μπισκότα, τραπεζομάντηλα να στρώσουν κατάχαμα σε μια παχιά σκιά, ταπεράκια με φαγητά, ντομάτες πλυμένες από το προηγούμενο βράδυ, ελιές και αλατοπίπερο σε αλουμινόχαρτο, ένα μικρό θερμός με καφέ και άλλο ένα μεγαλύτερο με νερό. Αν βρίσκαμε και καμιά καλή μπουγάτσα στο δρόμο, το καλύτερο όλων. Πολλές φορές μaς συνόδευε και ένα φιλικό ζευγάρι με το δικό τους αυτοκίνητο.\nΚάπως έτσι μια Κυριακή έιχαμε ξεκινήσει για τον Μπράλο, μέσω Ρίου – Αντιρρίου. Του παλιού, όχι της γέφυρας, δεν υπήρχε τότε! Πώς την έβρισκε η γενιά των γονιών μου ή μάλλον πώς ευχαριστιόταν ο οδηγός τη διαδρομή αφού κοιτούσε συνεχώς το δρόμο, μυστήριο! Υποθέτω πως η απόκτηση του αμαξιού, το θρυλικό Φιατάκι 127, και η βόλτα, ήταν πόθος ζωής, όχι δεδομένο όπως τώρα πια.\nΣτηθήκαμε λοιπόν για λίγο στην ουρά επιβίβασης και μας στοίβαξαν στο φέρυ μποτ, τσίμα – τσίμα, σαν χαλκομανίες! Νομίζω πρώτα πρέπει να αριστεύσουν στο τέτρις και μετά γίνονται παρκαδόροι στις παντόφλες. Την είχαμε κάνει αρκετές φορές τη διαδρομή αλλά πρώτη φορά μάς σφράγισαν κυριολεκτικά τόσο καλά, που εγώ και η μητέρα μου δεν προλάβαμε να βγούμε απ’ το αυτοκίνητο. Έτσι, αποφασίσαμε να κάτσουμε στριμωγμένες μέσα, ήταν άλλωστε για λίγο. Ξεκίνησε με μικρή καθυστέρηση το πλοίο, δεν πέρασαν δέκα λεπτά και πετάχτηκαν έξω απ’ το γκρι σκαραβαίο τους αλαφιασμένοι οι μπροστινοί μας. Σε λιγότερο από ένα λεπτό ντουμανιάσανε τα καθίσματα, μαύρος πυκνός καπνός παντού! Ανάμεσα στα σφηνωμένα αμάξια, προσπαθούσε ο πατέρας μου να τραβήξει τη μητέρα μου για να βγει από το παράθυρο του οδηγού και αυτή έσπρωχνε πρώτη εμένα, αφού καμία πόρτα δεν άνοιγε αρκετά. Αφρατούλα η μάνα μου, ίσα που χώραγε! Με ιδιαίτερο ζόρι, κυρίως γιατί είχε γίνει τόσο πολύ αποπνικτική η ατμόσφαιρα που δε βλέπαμε στο μισό μέτρο, βγήκαμε καβαλώντας καπό και προφυλακτήρες. Λαχταρώντας και ασθμαίνοντας, με έκαιγαν τα πνευμόνια μου σε κάθε ανάσα, καταφέραμε να σκαρφαλώσουμε τα κάγκελα για το πάνω διάζωμα. Ευτυχώς έτρεξε αμέσως με πυροσβεστήρες το πλήρωμα και όσοι είχαν πρόσβαση στ’ αμάξια τους, και σβήσανε εγκαίρως την φωτιά. Όπως αποδείχτηκε, η μπροστινή κυρία μην μπορώντας και αυτή να βγει, είπε να ανάψει το γκαζάκι να ζεστάνει το γάλα του παιδιού της μέσα στο αυτοκίνητο. Αποτέλεσμα, κάρβουνο το σαλόνι του αυτοκινήτου τους! Πάλι καλά που δεν έγινε έκρηξη γιατί θα ξεκίναγε άσχημα η εκδρομή με αναγκαστικό κολύμπι στις φλόγες, στην πανηγυριώτικη έκδοση του νέου… Πατρανικού!\nΟι φυσιολογικοί άνθρωποι μετά από τέτοιο σοκ θα γυρνούσαν πίσω, στην ασφάλεια του σπιτιού τους. Εμείς όμως δεν ήμασταν και συνεχίσαμε! Κάναμε στάση για δεκατιανό, για καφέ της παρηγοριάς και βουρ για τα όρη, τ’ άγρια βουνά της Γκιώνας. Δεν ξανάκανα τη διαδρομή από τότε, αλλάξανε και οι δρόμοι, φαντάζομαι παραμένει γραφική. Τότε ήταν και ιδανική για ταινία τρόμου. Μέσα σε μισή ώρα, από την απόλυτη ηλιοφάνεια πέσαμε στην ομίχλη της κορυφής, αυτή που την κόβεις με το μαχαίρι, αυτή που δε βλέπεις πού αρχίζει και πού τελειώνει ο δρόμος. Ενίοτε και η ζωή σου! Ήταν τα πιο εφιαλτικά 30 λεπτά των ως τότε χρόνων μου! Είχα ανοίξει διάπλατα τα μάτια μου, μπας και διακρίνω την άσφαλτο, μέχρι που έτσουξαν απ’ το ζόρι. Μόλις όμως πήραμε την σωτήρια στροφή, σαν κουρτίνα ανασηκώθηκε η καταχνιά, άρχισε η κατάβαση και είδαμε πάλι το παρήγορο φως του ήλιου.\nΟύτε ξέρω πού σταματήσαμε να τσιμπήσουμε για μεσημέρι. Είχα τόση λαχτάρα να πάρουμε το δρόμο της επιστροφής. Αλλά μόνο εγώ. Εννοείται ο πατέρας μου ατάραχος! Καλαμπούρια με το άλλο ζευγάρι, πιστεύω και στο τρενάκι του τρόμου θα έμπαιναν όλοι, αρκεί να τους έλεγες πως θα το οδηγούσαν οι ίδιοι. Μην πω θα πλήρωναν όσο – όσο! Το θράσος τους ισοφάριζε την άγνοια κινδύνο, καθώς κάνανε πλάκα μεταξύ τους πως μπορεί και να τριτώσει για να ξορκίσουν την αναποδιά.\nΈτσι και έγινε. Σε μια στροφή, την επονομαζόμενη φουρκέτα, την τέταρτη στην σειρά καθόδου, σκάει το λάστιχο. Φεύγει το φιατάκι από τη λωρίδα του και αφού δεν ερχόταν κανείς από την απέναντι μεριά, πάει ντουγρού στο γκρεμό. Έγιναν όλα τόσο γρήγορα, ποια ζωή να προλάβεις να δεις μπροστά σου, ειδικά όταν είσαι μόνο έξι ετών! Θυμάμαι πως είπα μέσα μου, βουτάμε, βοήθεια! Και ως εκ θαύματος, κάποιος εργολάβος που λίγες μέρες πριν εργαζόταν στον δρόμο, με άκουσε. Είχε ξεχάσει ένα ωραιότατο υψωματάκι από φρέσκο κατακόκκινο χώμα, ίσα για να πάει το αμαξάκι μας με την μούρη να καρφωθεί επάνω του. Μην ξαναπεί κανείς για κακοτεχνίες, μας έσωσε ο άνθρωπος με το παρατημένο «γήινο» μαξιλάρι του!\nΜας πήρε κάνα πεντάλεπτο να συνέλθουμε και να ανοίξουμε τις πόρτες. Σταμάτησε ένα περαστικό αμάξι για συμπαράσταση, μαζί με το φιλικό ζευγάρι που ήταν λίγο πιο πίσω. Πρώτη φορά είδα τον πατέρα μου να τρέμει. Δεν ξέρω πώς κατάφερε ν’ αλλάξει λάστιχο και να οδηγήσει μέχρι το σπίτι μόνος του. Η μητέρα μου και εγώ μπήκαμε στο άλλο αυτοκίνητο. Όταν φθάσαμε πάντως, είχε συνέλθει τελείως. Το βράδυ εξιστορούσε στη μάνα μου πως είχε ξυπνήσει το πρωί με άσχημο προαίσθημα εξαιτίας ενός ονείρου, αλλά δεν ήθελε να μας το χαλάσει.\nΚαι εννοείται μόλις ξημέρωσε η Τρίτη, αρχίσανε πάλι να συζητάνε για τη νέα τους εξόρμηση. Νομίζω, η γενιά μας από τύχη ζει. Δεν είχαν ανακαλύψει ακόμα το περιβόητο, η άγνοια σκοτώνει! Η έλλειψη επίγνωσης του κινδύνου ζούσε και βασίλευε, ευτυχώς αγκαζέ με την τύχη. Μαζί τους και εμείς!


Καθρέφτη, καθρεφτάκι μου..: Ιουλίου 2011\nΓνωστή είναι η ‘εμπλοκή’ του ΑΣΕΠ, στην διαδικασία των καταργήσεων δημόσιων φορέων και στην ‘κατάταξη’ των υπό μετάταξη υπαλλήλων, που, όμως υπό προϋποθέσεις, υπάρχουν τουλάχιστον βάσιμες υποψίες, πως ενδέχεται να μείνουν και ..άνεργοι. Δεν είναι μόνο άχαρη η συμμετοχή του Συμβουλίου Επιλογής Προσωπικού σε μια τέτοια διαδικασία …‘αποπομπής’, είναι και φανερά προσχηματική. Κατά την ταπεινή μου γνώμη, το ΑΣΕΠ θα έπρεπε να αποφύγει να ‘χρησιμοποιηθεί’ ως προκάλυμμα ‘διαφάνειας’, σε τέτοιες μεθοδεύσεις. Τέλος πάντων….\nΣήμερα, διαβάζω μια ακόμη, …σοφή απόφαση της ..πεφωτισμένης κυβέρνησής μας: Οι δημόσιοι υπάλληλοι –λέει- κάθε έξι (άλλος γράφει τρία) χρόνια, προκειμένου να αποφασιστεί ποιοι θα γίνουν γενικοί διευθυντές, διευθυντές, ακόμη και ..τμηματάρχες, θα δίνουν ..γραπτές εξετάσεις!! Οι εξετάσεις (που θα τις οργανώνει το ΑΣΕΠ), θα είναι ‘ερωτηματολόγιο’ που δεν θα έχουν όμως θέματα γενικών γνώσεων, αλλά θα αφορούν εξειδικευμένα την Δημόσια Διοίκηση. Ο βαθμός που θα επιτυγχάνουν, θα μοριοδοτείται (μέχρι με 350 μόρια), και έτσι –λέει- οι ‘θέσεις ευθύνης’ θα πληρούνται με τους καταλληλότερους και τους αξιότερους ! Πέραν των εξετάσεων, βέβαια, θα συνυπολογίζονται μόρια και βάσει άλλων κριτηρίων (πχ πτυχία, σεμινάρια, ξένες γλώσσες, μεταπτυχιακά, κλπ), κι όλα μαζί θα γίνονται σούμα.\nΔεν ξέρω ποιος ιδιοφυής νους συνέλαβε την ιδέα αυτή των γραπτών εξετάσεων, ούτε εάν γίνεται πουθενά αλλού στον κόσμο. Εάν όμως, πιστεύει, πως η ‘δημόσια διοίκηση’ θα καλυτερεύσει με ..διαγωνίσματα, μάλλον είναι μακριά νυχτωμένος. Ειλικρινά πρέπει να τους έχει βαρέσει …κάτι (η ζέστη;) στο κεφάλι ! Θα έπρεπε να ξέρουν πως σε κάθε ‘δουλειά’, το ΜΟΝΟ που μπορεί να σε κρίνει αντικειμενικά, το μόνο που τελικά σε ‘βαθμολογεί’ είναι το ΑΠΟΤΕΛΕΣΜΑ. Και δεν εννοώ το οικονομικό αποτέλεσμα, το ‘δημόσιο’ δεν έχει ‘έσοδα’, (αυτά τα περί ισολογισμών τα χαρίζω στους ..’μανατζαρέους’), αλλά την ποιότητα των υπηρεσιών που παρέχει. Το πόσο εξυπηρετεί τον ‘πελάτη’ (πρώτα ο πολίτης, θυμάστε κύριε πρωθυπουργέ;;). Όλα τα άλλα, να τα βράσω και να πιώ το ζουμί τους. Καθόλου δεν με ενδιαφέρει, εάν ο διευθυντής του ΙΚΑ έχει περάσει τις εξετάσεις του με …άριστα, όταν η σύνταξή μου κάνει 8 μήνες να βγει, κι όταν για να κλείσω ραντεβού να με δει γιατρός, πρέπει εν τω μεταξύ να έχω …αποδημήσει ! Καθόλου δεν με ενδιαφέρει εάν ο εφοριακός που θα μου τα πάρει κάτω απ' το τραπέζι, αφήνοντας τα κρατικά ταμεία άδεια, έχει, ..μείνει μεταξεταστέος !! Το πιάσατε σαΐνια μου;;….\nΤο μόνο ‘θετικό’ που μπορώ να αντιληφθώ, είναι πως θα αναζωογονηθεί η αγορά της ..παραπαιδείας, καθώς όλο και σαν ..μανιτάρια θα φυτρώσουν τα αρμόδια ..φροντιστήρια !!....\nΞέχασα να σας πω, πως στη σούμα, (των μορίων) για περισσότερη ..αξιοκρατία, θα λαμβάνεται υπόψη και μια ….‘συνεντευξούλα’, έτσι, για να ‘χουμε και το νου μας……\nΑναρτήθηκε από Θανασης Ξ. στις 12:24 μ.μ. 6 σχόλια:\nΕτικέτες ΑΣΕΠ, Δημόσιοι Υπάλληλοι\nΣας ‘χρωστούσα’ τα τεκμήρια για τις κατοικίες κι επειδή δεν θέλω να κουβαλάω έγνοιες μαζί μου στις ..Μαλδίβες, όπου θα πάω διακοπές, πάρτε μολύβι και χαρτί….\nΜε τον πιο κάτω Πίνακα μπορείτε να υπολογίσετε το Τεκμαρτό Εισόδημα που βαρύνει μια κατοικία. Για να κάνετε τον υπολογισμό πρέπει να γνωρίζετε:\nΤην Τιμή Ζώνης της οδού στην οποία βρίσκεται το ακίνητο.\nΤα τετραγωνικά μέτρα των κύριων και των βοηθητικών χώρων (στους κύριους θα συνυπολογίσετε ΚΑΙ τους τυχόν τακτοποιημένους Ημιυπαίθριους, ΟΧΙ όμως τις θέσεις στάθμευσης (πάνε στους βοηθητικούς)).\nΤους μήνες που κατοικήθηκε το σπίτι (για τα εξοχικά λογίζεται ΟΛΟ το έτος).\nΗ έννοια της ‘μονοκατοικίας’ έχει καθοριστεί ρητά απ’ το Υπουργείο (=η κατοικία που ΔΕΝ εφάπτεται οριζοντίως ή καθέτως με άλλο κτίριο).\nΠΑΡΑΔΕΙΓΜΑ 1: Μονοκατοικία, Κύριοι χώροι 110 τμ, Βοηθητικοί 15, Τιμή Ζώνης: 2.000 ευρώ.\nΤεκμαρτό Εισόδημα: (80*40)+(30*65)+(15*40)=3200+1950+600=5750*120%=6900.\nΠΑΡΑΔΕΙΓΜΑ 2: Διαμέρισμα, Κύριοι Χώροι 130 τμ, Τιμή Ζώνης 2900, στο οποίο μείναμε για ένα εξάμηνο:\nΤεκμαρτό Εισόδημα: (80*56)+(40*91)+(10*154)=4480+3640+1540=9660*6/12=4830.\nΠΑΡΑΔΕΙΓΜΑ 3: Εξοχικό 80 τμ, με Τιμή Ζώνης 1500:\nΤεκμαρτό Εισόδημα: (80*40*50%)=1600.\nΜέχρι εδώ, λοιπόν, τα πράγματα είναι εύκολα, πρακτική αριθμητική.\nΑπό εδώ αρχίζουν τα δύσκολα..\nΠοιόν ‘βαρύνει’ το Τεκμήριο που προκύπτει;;….\nΙδιόκτητη κατοικία, που ανήκει 100% στην σύζυγο: Το τεκμήριο βαρύνει αποκλειστικά εκείνην (100%).\nΙδιόκτητη κατοικία που ανήκει 50-50% και στους δύο συζύγους: Το τεκμήριο μερίζεται 50-50% και στους δύο.\nΚατοικία που ανήκει 50-50% σε δύο αδέλφια, αλλά ο ένας παραχωρεί (είτε δωρεάν είτε έναντι ανταλλάγματος) το μερίδιό του στον άλλο, που κατοικεί: Το τεκμήριο βαρύνει 100% εκείνον που κατοικεί στο σπίτι.\nΣυγκάτοικοι που νοικιάζουν το ίδιο σπίτι: Το τεκμήριο μερίζεται 50-50% και στους δύο.\nΚατοικία που ανήκει κατά ψιλή κυριότητα σ’ εκείνον που κατοικεί (η επικαρπία ανήκει πχ στους γονείς του): Το τεκμήριο βαρύνει 100% αυτόν που μένει στο σπίτι (όχι τον επικαρπωτή).\nΠαραθεριστική κατοικία κατοίκου του εξωτερικού, ο οποίος την χρησιμοποιεί μόνο τους καλοκαιρινούς μήνες: Απαλλάσσεται του τεκμηρίου.\nΦοιτητικό διαμέρισμα: Το τεκμήριο βαρύνει τους γονείς του (ως δευτερεύουσα κατοικία).\nΚατοικία που παραχωρείται δωρεάν: Το τεκμήριο βαρύνει 100% εκείνον που διαμένει στην κατοικία.\nΚατοικία που παραχωρείται σε ζευγάρι δωρεάν: Δεν ξέρω ! Θεωρώ πως το τεκμήριο πρέπει να μεριστεί 50-50% και στους δύο συζύγους. Εάν κάποιος το έχει αντιμετωπίσει, ας βοηθήσει.\nΕνοικιαζόμενη κατοικία από ζευγάρι: Πάλι είναι αβέβαιο. Κι εδώ πιστεύω πως σωστότερο είναι να μεριστεί 50-50% και στους δύο.\nΌπως θα καταλάβατε απ’ τα παραδείγματα, το νομοσχέδιο μπλέκει τα πράγματα, ζητώντας στην συμπλήρωση του πίνακα ‘ποσοστά συνιδιοκτησίας’. Τα ποσοστά αυτά είναι σίγουρα μόνο στην περίπτωση των ιδιόκτητων σπιτιών. Στις παραχωρήσεις όμως και στις ενοικιάσεις τα πράγματα είναι αβέβαια. Πολλές φορές δεν υπάρχει καν συμβόλαιο, αλλά και να υπάρχει, όταν λες για παράδειγμα, πως όταν ο ένας αδελφός παραχωρεί το ‘μερίδιό’ του στον άλλο, το τεκμήριο βαρύνει τον διαμένοντα, έμμεσα αδιαφορείς για το μισθωτήριο ή για το ποιος παραχώρησε το σπίτι, και προτάσεις το ποιος διαμένει. Από τη στιγμή που δηλώνεις ένα σπίτι σαν ‘κατοικία της οικογένειας’ (ιδιοχρησιμοποιούμενο), κι αφού δεν σ’ ενδιαφέρει η ‘ιδιοκτησία’, αλλά η διαμονή, η χρήση του, το τεκμήριο έπρεπε να βαρύνει και τους δύο.\nΣας έχω καταμπερδέψει το ξέρω…\nΠιστέψτε με, και οι λογιστές, φέτος, ..μπερδεμένοι είμαστε…..\nΑναρτήθηκε από Θανασης Ξ. στις 12:21 μ.μ. Δεν υπάρχουν σχόλια:\nΕτικέτες Τεκμήρια, φορολογία\nΔεν χρειαζόντουσαν οι αποφάσεις της Ευρωπαϊκής Συνόδου κορυφής, την Πέμπτη, για την σωτηρία της ελληνικής οικονομίας. Ήδη από την Τετάρτη το βράδυ, η ανάκαμψη είχε αρχίσει ! Οι Bon Jovi, είχαν 70 με 80 χιλιάδες κόσμο στο ΟΑΚΑ, με εισιτήριο που ξεκινούσε απ' την εξευτελιστική τιμή των 55 ευρώ και έφτανε μέχρι τα 95 ! Κάποιες προνομιούχες VIP θέσεις μάλιστα, έφταναν τα 350 ευρώ !!!...\nΗ κρίση είναι παρελθόν.....\nΑναρτήθηκε από Θανασης Ξ. στις 10:45 π.μ. 2 σχόλια:\nΔιάβαζα το πρωί, την σημερινή ‘Ελευθεροτυπία’. Κάτω απ’ τον τίτλο της, υπότιτλος ‘Αδέσμευτη, απογευματινή, εφημερίδα’. ‘Απογευματινή’ στις 7 το πρωί;; Τέλος πάντων…\nΚύριο θέμα, τι άλλο, το ‘πακέτο’ που αποφασίστηκε χθες το βράδυ στις Βρυξέλλες. Μια εκτενής αναφορά στις λεπτομέρειες. Τα ποσά που ‘γλιτώνουμε’. Τα ποσά που παίρνουμε επιπλέον. Τα επιτόκια. Τα χρόνια που ‘κερδίζουμε’. Όλα ετούτα γλυκόπικρα. Αυτά που γλιτώνουμε θα τα θέλαμε περισσότερα. Τα καινούρια που παίρνουμε, ‘καθαρά’ –αν αφαιρέσεις τους ‘τόκοι’, με το σταγονόμετρο. Τα επιτόκια, καλύτερα απ’ των ‘αγορών’ βέβαια, αλλά ψιλοαλμυρούτσικο αυτό το 5 ρε γαμώ το. Τα χρόνια, καλά ακούγονται για ‘ανάσα’, για δάνειο όμως, πάρα πολλά. Εγώ δεν θα ζω να δω την εξόφλησή τους (μη γελάτε καλέ, όλα θα τα δώσουμε) ! Τέλος πάντων…\nΟ πρωθυπουργός, έγραφε, ‘δεν θριαμβολόγησε’ κιόλας. Γλυκόπικρος κι αυτός. Απέφυγε, έγραφε, να δεσμευτεί ‘πότε θα ξαναβγούμε’ στις αγορές. Λες κι αυτό ήταν το ζήτημα. Πότε θα ‘ξαναβγούμε στις αγορές’ ! Όχι ‘πότε θα τις γράψουμε εκεί που πρέπει τις αγορές’. Θα πείτε. Υπάρχει χώρα που να μην έχει ανάγκη τις αγορές;; Ακόμη κι οι ‘πλεονασματικές’. Ακόμη κι η Γερμανία. Δεν ξέρω, ίσως ακόμη κι η Κίνα. Τέλος πάντων…\nΥποβαθμίστηκε, έγραφε, απ’ όλους (Μπαρόζο, Παπανδρέου, κλπ) το ‘πιθανό πιστωτικό γεγονός’, να μας βγάλουν οι οίκοι ‘χρεοκοπημένους’. Και εν πάσει περιπτώση, ‘έχουν προβλεφθεί λύσεις και γι αυτό’, έγραφε. Όσα δεν φτάνει η αλεπού, κλπ. Αφού δεν μπορούμε να τα βάλουμε με τους οίκους, κάνουμε πως αδιαφορούμε. Περπατώ εις το δάσος, είτε ο λύκος είναι εδώ, είτε όχι. Χέστηκα για τον λύκο. Εγώ κάνω τη δουλειά μου κι ο λύκος τη δική του. Πίσω, βέβαια, απ’ όλα αυτά, πάντα υποβόσκει η ‘ανικανότητα’ των ‘παιδιών’ εκεί στις Βρυξέλλες, που ‘δεν πείθουν’. Υποβόσκει η ‘απουσία ηγετών με όρχεις’ (πού ‘σαι ρε Αντρέα μεγάλε). Υποβόσκει όλο και πιο φανερά εσχάτως, η ‘αδυναμία της Δημοκρατίας’ ως πολιτεύματος, να πάρει τη μαχhαίρα και να κόψshει τον Γόρδιο δεσμό με τον ‘τσαμπουκά’ της ! Τσαμπουκά που μόνον ίσως κάτι πιο ‘ολοκληρωτικούτσικο’ θα διέθετε ! Τέλος πάντων…\nΤονίζεται εύστοχα στο κύριο άρθρο, πως ‘όλοι μεν υποχώρησαν και συμβιβάστηκαν για να βρεθεί λύση’ αλλά ‘πιο πολύ απ’ όλους η Ελληνική κυβέρνηση’ ! Τώρα αυτό, μάλλον θα ήταν για άλλη στήλη, ‘η άχρηστη πληροφορία της ημέρας’ ίσως, ή κάτι ανάλογο. Μας φώτισες δικέ μου ! Και τι θέλατε βρε αρθρογράφα μου, να γίνει δηλαδή; Να τους τρίξει τα δόντια ‘κάνετε ότι θέλετε, εγώ δεν έρχομαι καν, θα πάω για ..μπάνιο’;; Τέλος πάντων…\nΕκεί, κατά τις 9 χθες βράδυ, (ακόμη δεν είχε τελειώσει η σύνοδος) ήμουνα στ’ αμάξι, άκουσα, πως δήλωσε , ο κ. Σαμαράς, πως ‘δεν θα δεχθώ την επιλεκτική χρεοκοπία’. Σώπα ρε μεγάλε ..νούμερο 2 !! Τους τρόμαξες δικέ μου ! Είναι όμως, μεγάλος οικονομολόγος ο Σαμαράς ! Οφείλω να το παραδεχθώ. Μεγαλύτερος, πάντως του …Μπένι. Ο Μπένι είναι συνταγματολόγος-οικονομολόγος άλλωστε. Και δεν είναι μόνο μεγάλος οικονομολόγος (ο Σαμαράς). Είναι και πρώτος στις δημοσκοπήσεις ! Και καταλληλότερος πρωθυπουργός ! Και πρώτος στην πρόθεση ψήφου ! Και νομίζει πως σε λίγο δεν θα είναι ‘μεγάλος νούμερο 2’, αλλά ‘μεγάλος νούμερο 1’ ! Εμάς ρωτάνε στις δημοσκοπήσεις ξέρετε. Τέλος πάντων…\nΞεφύλλισα και τις πιο μέσα σελίδες της Ελευθεροτυπίας. Ο Λοβέρδος θα κόψει, έγραφε, 11.000 (!!) νοσοκομειακές κλίνες. (Από τις καμιά 45ριά χιλιάδες που έχουμε). Το φοβερό είναι, όμως, πως δήλωσε και το γιατί τις κόβει. Μην φαντάζεστε πως πρόκειται για περικοπή δαπανών ή κάτι τέτοιο. Το κάνει, είπε, ‘για καλύτερη εξυπηρέτηση των ασθενών’ !! Πώς, δηλαδή, συγχωνεύει τα σχολεία η Διαμαντοπούλου ‘για εκπαιδευτικούς λόγους’;; Το ίδιο ακριβώς ! Φαντάζομαι, πως εννοεί, πως δεν θα έχουμε πλέον θαλάμους με τέσσερα, πέντε και οκτώ κρεβάτια ! Όλα θα γίνουν σε λίγο …μονόκλινα !! Σουίτες !! Πρόκειται για ένα ισχυρό χτύπημα στους ιδιώτες κλινικάρχες !! Μεγάλε Λοβέρδε ! Και μην ακούσω τώρα λαϊκισμούς και αηδίες. Θέλουμε ή δεν θέλουμε ένα ‘λιτό’ κράτος;; Ασφαλώς και θέλουμε ! Δεν μας πολυρώτησαν βέβαια, αλλά τέλος πάντων….\nΠάω και παραμέσα. Το ΠΑΣΟΚ έχει ξεφύγει ως κόμμα ! Ίσως να πρέπει να το γράψουν στα ρεκόρ Γκίνες ! Πρέπει να το ψάξουμε, στα σοβαρά, εάν έχει υπάρξει άλλη περίπτωση, που κυβέρνηση, και κοινοβουλευτική πλειοψηφία, προτείνει και απορρίπτει την ίδια την πρότασή της !! ‘Δεν πέρασε’ έγραφε, ‘απ’ τους βουλευτές του ΠΑΣΟΚ’ η ‘πρόταση των βουλευτών του ΠΑΣΟΚ’ για παραπομπή των Αλογοσκούφη, Μαρκογιαννάκη, σε ‘ειδική επιτροπή’ για το ‘σκάνδαλο Ζίμενς’ !!! Το ίδιο το διακύβευμα, συγνώμη, αλλά είναι γελοίο. Δεν είναι ούτε ο Αλογοσκούφης, ούτε ο Μαρκογιαννάκης το πρόβλημα. Ποτέ δεν ήταν τα πρόσωπα. Τέλος πάντων….\nΑυτή η ‘περίπτωσις Ραγκούση’ νομίζω πως κάποτε θα λάβει την θέση που της ..αξίζει, στα …ψυχιατρικά χρονικά ! Ίσως να ονομαστεί ‘σύνδρομο Ραγκούση’ ή κάτι ανάλογο. Θα περιγραφεί, πάντως, σαν μια ασθένεια του τύπου ‘έβαλα το δάχτυλο, κι έβγαλα τα μάτια μου’, ή ‘μύγα με τσίμπησε’, ή κάπως έτσι. Δεν εξηγείται όλο αυτό. Και προσέξτε: Η ουσία εξηγείται μια χαρά. Τι κάνει νιάου-νιάου στα κεραμίδια ! Όλοι ξέρουμε τι είναι η περίφημη ‘απελευθέρωσις των επαγγελμάτων’. Και οι ταξιτζήδες το ξέρουν. Εκείνο που δεν εξηγείται, είναι η στιγμή που επιλέχτηκε. Και ο τρόπος. Πιθανώς, για να μπορούν να ‘βλάψουν τον τουρισμό’ οι κινητοποιήσεις, κι έτσι να είναι πιο ευάλωτες ! Ή είμαι υπερβολικά καχύποπτος;; Τέλος πάντων…\nΚλείνω την εφημερίδα ..ανακουφισμένος ! Αυτό που επιχειρείται δεν έχει μέλλον. Θα συνεχίσει να δείχνει την ‘ασχημοσύνη’ του, όλο και περισσότερο. Κι όσο την δείχνει περισσότερο, τόσο αυτός ο πονηρός ‘αστός’ που έχουμε όλοι μέσα μας, θα ‘αδυνατίζει’. Κι όσο αυτός ο πονηρός, ο ‘εξαρτημένος’, το ‘θύμα’, θα αδυνατίζει, όλο και θα ξυπνάει ο ..'άλλος μέσα μας'. Η μόνη μας πραγματική ελπίδα._\nΑναρτήθηκε από Θανασης Ξ. στις 11:07 π.μ. 4 σχόλια:\nΕτικέτες Ευρώπη, Καπιταλισμός, Κρίση\nΟρίστε καλούδια που σας έφτιαξα !\nΤο τεκμήριο των αυτοκινήτων μας, για το τρέχον έτος (2011, οικονομικό 2012), σύμφωνα με τον νέο ‘εφαρμοστικό’ του κ. Βενιζέλου. Θα σας γελάσω εάν αυτά τα ποσά θα ισχύουν και για το 2012-13, διότι ήδη ο υπουργός έχει εξαγγείλει νέο ‘φορολογικό’. Για φέτος πάντως, ισχύουν αυτά:\n(Για εσάς που δεν σας ..φτάνουν τα ..κυβικά του πίνακα, προσθέστε 1200 ευρώ για κάθε 100 cc επιπλέον. Η δεύτερη και τρίτη στήλη (παλαιότητα) είναι το 70% και το 50% της πρώτης. Όταν το αμάξι είναι μισό-μισό με τη σύζυγο, μοιράζεται και το τεκμήριο).\nΜε το ‘εφαρμοστικό’ νομοσχέδιο, έχουμε μια γενικότερη ‘επιδείνωση’ των τεκμαρτών εισοδημάτων (αυτοκίνητα-σπίτια-σκάφη-πισίνες κλπ). Με δεδομένο το ‘προσωπικό’ τεκμήριο (3000 για καθέναν μας, 5000 για το ζευγάρι) απ το οποίο ξεκινάμε επειδή …ανασαίνουμε και μόνον. Με δεύτερο δεδομένο, πως από πέρυσι, το τεκμήριο της κατοικίας εφαρμόζεται για όλα τα σπίτια, ιδιόκτητα, νοικιασμένα, ακόμη και παραχωρημένα δωρεάν, και ‘μετρά’ απ’ το πρώτο τετραγωνικό. Με τρίτο δεδομένο πως το αφορολόγητο πλέον επίσημα είναι 8.000 κι όχι 12.000 ευρώ, είναι φανερό, πως ένα ζευγάρι, αλλά και κάποιος άγαμος, πολύ εύκολα μπορεί να βρεθεί πάνω απ’ το φορολογητέο εισόδημα έστω και 'τεκμαρτά'.\nΠροσωπικά, συμφωνώ και δεν συμφωνώ με την λογική των ‘τεκμηρίων’.\nΈχουν ελαττώματα. Σαν ‘αυθαίρετο’ σύστημα (που υποθέτει δηλαδή ένα με το στανιό εισόδημα) είναι φανερό πως μαζί με τα ξερά καίει και τα χλωρά. Και μπορεί να είναι ‘μαχητό’ (δηλ. μπορείς να πας στον Έφορο, και να του εξηγήσεις πως είσαι άνεργος ή πως ζεις με τους γονείς σου ή πως είσαι φαντάρος, κλπ) αλλά αυτό είναι τουλάχιστον μια δυσάρεστη περιπέτεια από μόνο του. Το κυριότερο, βέβαια, είναι πως δεν συλλαμβάνει όλη την κλεψιά. Για παράδειγμα, πάρτε έναν μεγαλογιατρό που βγάζει 100.000 ευρώ τον χρόνο και δηλώνει 25.000. Έχει λοιπόν μια κουρσάρα και μια σπιταρόνα, και του βγάζεις τεκμήριο 50.000 ευρώ ! Έρχεται στο πληρώνει, και σου ‘χει κρύψει άλλα τόσα ! Είναι φανερό, πως εδώ κάτι πρέπει να γίνεται άλλο. Κάποιος, ας πούμε, που πέφτει στην παγίδα, μια, δυο, τρεις φορές, να υφίσταται έναν πιο ουσιαστικό έλεγχο κι όχι μόνο τη ‘διαφορά τεκμηρίου’.\nΛέω, απ’ την άλλη, πως ‘συμφωνώ’ γιατί για πολλά χρόνια και μέχρι τώρα (και το τονίζω το ‘μέχρι τώρα’ γιατί ο Βενιζέλος το παραχόντρυνε το παιχνίδι με τα ποσά), δεν μου έτυχε ποτέ μισθωτός (ιδιωτικός ή δημόσιος ή συνταξιούχος) να τον πιάσει το τεκμήριο. Πάει να πει, πως εάν έπιανε κάποιους, μάλλον ..καλώς τους έπιανε.\nΤέλος πάντων, άλλη κουβέντα….\nΣας χρωστάω άλλη μια ανάρτηση, για το πώς θα υπολογίσετε τα νέα τεκμήρια για τα σπίτια..\nΓια τις ..κλειστές πισίνες, τα ..εικοσάμετρα σκάφη και ..τις πέραν της πρώτης …οικιακές βοηθούς, δεν θα κάνω.\nΕτικέτες Εφαρμοστικός, Τεκμήρια, φορολογία\nΕίμαστε μια χώρα τουριστική. Ο κλάδος συνεισφέρει περίπου το 16% του ΑΕΠ, καλύπτει περίπου το 27% του ελλείμματος του εμπορικού ισοζυγίου και προσφέρει το 20% περίπου της απασχόλησης (έμμεσης και άμεσης). Ένας περίπου στους πέντε έλληνες, ζει απ’ αυτόν. Αναμφίβολη αν και δύσκολα μετρήσιμη είναι και η πολλαπλασιαστική συνεισφορά του σε ‘ξένους’ κλάδους, όπως για παράδειγμα, της γεωργίας ή των κατασκευών.\nΣτο παγκόσμιο τουριστικό ‘στερέωμα’ η χώρα μας βρίσκεται στην 29η θέση (ήταν το 2009 στην 25η) ανάμεσα σε 140 περίπου χώρες. Πολύ καλή υποδομή (5η θέση), πολιτιστική κληρονομιά και θετική στάση της κοινωνίας απέναντι στον τουρίστα την κατατάσσουν στην θέση αυτή. Με σχετικά χαμηλό το εργατικό κόστος ανά κλίνη (τρίτοι φτηνότεροι στην Ευρώπη μετά την Πορτογαλία και την Ισπανία) εξ άλλου, και η ανταγωνιστικότητά της είναι σχετικά καλή.\nΟι τουριστικές πολιτικές που ακολουθήθηκαν υπήρξαν ένα αβέβαιο εκκρεμές. Σε μια πρώτη μεγάλη περίοδο (μέχρι περίπου το 1967), δόθηκε κυρίως βάρος σε μεγάλου μεγέθους τουριστικές μονάδες καθώς και στους μεγάλους ρυθμούς ανάπτυξης. Ακολούθησε μια δεύτερη μεγάλη περίοδος (μέχρι περίπου το 1990) όπου προτιμήθηκε η υποστήριξη μεσαίων και μικρών μονάδων, και μετά κι απ’ αυτήν, μέχρι και σήμερα, γίνεται μια προσπάθεια ‘ισορροπίας’ των δύο διαφορετικών πολιτικών με φανερή την επιστροφή στις μεγαλύτερες επενδύσεις.\nΗ κοινωνία αναμφίβολα στράφηκε προς τον τουρισμό. Δεν χρειάστηκαν μεγάλες επενδυτικές προσπάθειες απ’ το κράτος γι αυτό. Ακόμη και σήμερα ο ΣΕΤΕ (ξενοδόχοι) ‘διαμαρτύρεται’ πως η κρατική χρηματοδότηση του κλάδου (περίπου 6%) είναι μικρή σχετικά με την δυναμικότητά του. Ο ‘τουρισμός’ ήταν ‘εύκολος’, ευκολότερος φυσικά απ’ την πρωτογενή παραγωγή (γεωργία, βιοτεχνία, κτηνοτροφία, κλπ). Ήταν φτηνότερος, μια βιομηχανική θέση εργασίας υπολογίζουν πως κοστίζει τριπλάσια σε αρχική επένδυση, από μια τουριστική. Τέλος, αναμφίβολα αποτελούσε σπουδαίο εξισορροπητικό παράγοντα για τις ανισότητες στην περιφερειακή ανάπτυξη, σίγουρα κανείς άλλος κλάδος δεν επέδρασε σε μεγαλύτερο ποσοστό, στην κυριολεκτική επιβίωση φτωχών περιοχών (πχ Μάνη, Ήπειρος, κλπ).\nΠίσω, βέβαια, απ’ όλη αυτή τη ‘βιτρίνα’ υπάρχει και ο αντίλογος. Έρευνες δείχνουν πως τα ευεργετικά αποτελέσματα στο εμπορικό ισοζύγιο, δεν είναι και τόσο ‘ξεκάθαρα’ όταν για παράδειγμα η δαπάνη για σίτιση (που αποτελεί περίπου το ένα τρίτο της συνολικής) των τουριστών δεν στηρίζεται κάθετα στην ντόπια παραγωγική δυνατότητα μιας οικονομίας, αλλά αναγκαστικά καταφεύγει στις εισαγωγές με αποτέλεσμα το ‘κέρδος’ να διαρρέει πάλι πίσω. Μ’ άλλα λόγια, όταν απλά ‘στρέφεσαι στον τουρισμό’ εγκαταλείποντας την γεωργία, είναι αμφίβολο εάν κερδίζεις ο ίδιος ή κάποιος άλλος. Το ίδιο βέβαια ισχύει όχι μόνο στην δαπάνη για τη σίτιση. Σήμερα η απασχόληση στον τουρισμό σε μεγάλο βαθμό στηρίζεται σε οικονομικούς μετανάστες, ή και σε ξένες επενδύσεις που ουσιαστικά ‘εξάγουν’ τα όποια κέρδη. Έρευνα για την Κρήτη, έδειξε πως μικρή είναι η πραγματική οικονομική συμμετοχή της ντόπιας κοινωνίας στο τουριστικό αποτέλεσμα.\nΚαι για τα κρατικά ταμεία, το αποτέλεσμα είναι ‘διπλής όψεως’. Σε διεθνείς έρευνες έχει καταδειχθεί πως η τουριστική ανάπτυξη σε φορολογικούς παραδείσους, που δεν διέθεταν καμία άλλη πιθανότητα πόρων, κάθε άλλο παρά στην ευημερία των πληθυσμών κατέληξε. Αν και έχει συζητηθεί πολύ η φορολογική επιβάρυνση του τουριστικού προϊόντος (ο ΣΕΤΕ επίσης ‘διαμαρτύρεται’ πάγια με επιχείρημα την ανταγωνιστικότητα), φαίνεται πως η μειωμένη ή και μηδενική φορολόγηση του κλάδου, μάλλον συγκεντρώνει απλά το αποτέλεσμα στα χέρια μιας μικρής ντόπιας ή συνήθως και πολυεθνικής ελίτ. Στην χώρα μας έχει επιλεχθεί πάντως ο διαφορετικός δρόμος, περίπου καμιά πενηνταριά διαφορετικές φορολογικές επιβαρύνσεις πληρώνει (χωρίς να το ξέρει) ο τουρίστας με διάφορους τρόπους. Τέλος, είναι αναμφίβολη η μεγάλη συμμετοχή του κλάδου και στην παραοικονομία, καθώς η υπερβολική ζήτηση σε συνδυασμό με τις κρατικές καθυστερήσεις έφερε την παράλληλη ανάπτυξη των μη ξενοδοχειακών ‘καταλυμάτων’ (όπου η εργασία είναι συνήθως αδήλωτη, ο έλεγχος ουσιαστικά αδύνατος, κλπ). Είναι χαρακτηριστικό πως το ένα τέταρτο περίπου των άμεσα απασχολούμενων στον τουρισμό, αφορά αυτά τα καταλύματα (όπου μάλιστα οι περισσότεροι είναι οι ίδιοι οι κάτοχοί τους και όχι μισθωτοί).\nΑναμφίβολη, τέλος, είναι η περιβαλλοντική επίπτωση της τουριστικής ανάπτυξης. Ήταν ένας παράγοντας που όλοι εξ ιδίας πείρας γνωρίζουμε πως στην Ελλάδα άργησαν πάρα πολύ οι ηγεσίες να τον φανταστούν καν. Αυτό είχε καταστροφικά αποτελέσματα. Πουθενά δεν έγιναν μελέτες ‘χωρητικότητας’, πληθυσμιακής δυνατότητας, κλπ, πουθενά δεν μετρήθηκε, δεν σχεδιάστηκε πόσα θα χτίσουμε και που. Οι τοπικές κοινωνίες εύκολα παραδόθηκαν στο εύκολο χρήμα, το κράτος αλλά και η τοπική αυτοδιοίκηση αποδείχθηκαν ανίκανοι και να τις κατευθύνουν και να τις προστατέψουν. Είναι πρόσφατη η κόντρα της κ. Μπιρμπίλη με τους εκσυγχρονιστές συναδέλφους της στο ΠΑΣΟΚ, για τις περιοχές NATURA, όταν επιχείρησε να βάλει έναν φραγμό (των δέκα στρεμμάτων) στο τσιμεντάρισμά τους. Το καινούριο φρούτο εξ άλλου του ‘αγροτουρισμού’, που πλασαρίστηκε σαν την πεμπτουσία της περιφερειακής ανάπτυξης, εναλλακτικού τουρισμού, κλπ, δείχνει τις προφανείς τάσεις η καταστροφή να φτάσει ακόμη κι εκεί που δεν θα το φανταζόμαστε ποτέ.\nΈχει διατυπωθεί πως ο τουρισμός υπεραναπτύσσεται στρεβλά εκεί που οι οικονομίες δεν είναι ώριμες, εκεί που δεν προλαβαίνουν ποτέ να φτάσουν στην βιομηχανική και παραγωγική τους ωρίμανση. Είναι οι περιπτώσεις που και το αποτέλεσμά του είναι τελικά το πλέον αμφίβολο. Είναι νομίζω μια καλή περιγραφή και της δικής μας περίπτωσης.\nΗ φύση είναι μοίρα. Έχουμε το πιο καλό κλίμα στην Ευρώπη. Έχουμε τις περισσότερες και τις καλύτερες παραλίες. Έχουμε (είχαμε) το ομορφότερο τοπίο. Έχουμε σπάνια πολιτιστική κληρονομιά. Είμαστε επομένως τουριστική χώρα. Όμως δεν αναρωτηθήκαμε ποτέ ΓΙΑΤΙ έρχεται κάποιος στην Ελλάδα. Δεν φάνηκε να καταλάβαμε πως για όλα ακριβώς τα παραπάνω έρχεται (και πάντως όχι για να τον μαχαιρώσουν), και πως εάν όλα τα παραπάνω δεν τα προστατέψουμε, ΔΕΝ ΘΑ Τα ΔΙΑΘΕΤΟΥΜΕ για πάντα, με λίγα λόγια θα το κάψουμε το εργαλείο.\nΕίμαστε χώρα τουριστική, πάει να πει έχουμε το ‘συγκριτικό πλεονέκτημα’, αλλά έχουμε κακούς ηγέτες. Την ώρα μηδέν, που εάν ήμαστε σοβαροί, θα έπρεπε να ‘σταθούμε’, να τα σκεφτούμε όλα απ’ την αρχή, να βάλουμε κανόνες, να αποκτήσουμε μέτρο, ώστε να είμαστε ασυναγώνιστοι ακόμη και στο απώτερο μέλλον, εμείς βιαζόμαστε να ξεπουλήσουμε παραλίες, να προσελκύσουμε αβέβαιες επενδύσεις, ακόμη και να υποθηκεύσουμε θησαυρούς. Την ώρα που πρέπει να σκεφτούμε πως η όποια ‘ανάπτυξη’ οφείλει να επανασχεδιαστεί με γνώμονα το ποιος θα καρπώνεται τελικά το αποτέλεσμά της (και ποιος θα γλύφει τα κόκκαλα) εμείς επιλέγουμε τα Ναβαρίνα, τα All inclusive, και περιγράφουμε επιστημονικά ευχολόγια επιχειρηματικής υπευθυνότητας σύμφωνα με τα οποία ο τοπ-σεφ μιας τουριστικής μονάδας, θα ‘ήταν καλό’ να συνεννοηθεί με τις ‘τοπικές γεωργικές αγορές’ και να ‘επιλέξει τα ντόπια προϊόντα’. Είναι φανερό πως στραβά αρμενίζουμε, όπως στραβά αρμενίσαμε όλες αυτές τις δεκαετίες. Δεν είναι καθόλου τυχαίο, πως σε έρευνα του Πανεπιστήμιου του Αιγαίου για την απασχόληση στον τουρισμό, συστήνεται η ‘μείωση των ασφαλιστικών εισφορών’ του κλάδου, καθώς και η ‘επέκταση των ελαστικών μορφών εργασίας’. Δεν είναι καθόλου τυχαίο που ο ΣΕΤΕ ζητά να αποδεσμευτούν οι επενδυτικοί νόμοι, από την προϋπόθεση της δημιουργίας θέσεων πλήρους απασχόλησης. Πάντα οι πολιτικές έχουν να κάνουν με τις ταξικές επιλογές.\nΤι, όμως, διαφορετικό να περιμένεις, όταν οι εκπρόσωποι ΟΛΩΝ των πολιτικών δυνάμεων της χώρας και μεταξύ τους κι εκείνοι που ευθύνονται για την αποβιομηχάνιση καθώς και την παράλυση της πρωτογενούς παραγωγής της, όπου σταθούν κι όπου βρεθούν δεν χάνουν την ευκαιρία να διατυπώσουν την ανόητη εξυπνάδα πως ‘ο τουρισμός είναι η βαριά μας βιομηχανία’ χωρίς να ντρέπονται.\nΑναρτήθηκε από Θανασης Ξ. στις 11:58 μ.μ. 4 σχόλια:\nΟ Ταξιτζής που μαχαίρωσε και σκότωσε τον Άγγλο τουρίστα στον Λαγανά Ζακύνθου, να δικαστεί και να καταδικαστεί άμεσα για την ζημιά που προκάλεσε στο τουριστικό μας μοντέλο. Οι διατελέσαντες Υπουργοί Πολιτισμού και Τουρισμού, οι Δήμαρχοι, Νομάρχες και Περιφερειάρχες Ζακύνθου, οι Πρωθυπουργοί και όλοι οι υπόλοιποι που έχουν εμπλακεί με την σχεδίαση, την υλοποίηση και την εφαρμογή του μοντέλου αυτού δεν έχουν, δεν μπορεί να έχουν καμία απολύτως ευθύνη. Τα ΜΜΕ και οι ελάχιστοι άλλωστε τοπικοί φορείς που έσπευσαν να εκμεταλλευτούν μικροκομματικά το ασήμαντο γεγονός, δήθεν διαμαρτυρόμενοι, οφείλουν να αναλογιστούν τις ευθύνες τους έναντι της Εθνικής προσπάθειας για την οικονομική σωτηρία της χώρας.\nΝα θυμηθούμε (και να θαυμάσουμε) όλοι μας, πως ειδικά εκεί στην Ζάκυνθο, το ‘μοντέλο’ αυτό, εφαρμόσθηκε με ιδιαίτερη επιτυχία και εξυπνάδα και καπατσοσύνη, αφού κατάλαβε πως ακόμη και η διάσωση μιας χελώνας μπορεί να γίνει ‘ατραξιόν-φάντασμα’, να πουλιέται δηλαδή αέρας κοπανιστός, στο όνομα της εξίσου φανταστικής και αποκλειστικά ευρωδίαιτης οικολογικής συνειδήσεως των επιτηδευματιών-κατοίκων του νησιού. Η εξυπνάδα αυτή, έχει εξασφαλίσει πως ακόμη και αφού η Καρέτα (για την οποία χεστήκαμε) εκλείψει ως είδος, το ‘προϊόν’ θα συνεχίσει επί τουλάχιστον μερικές δεκαετίες να πουλιέται με επιτυχία (θα συνεχίσουν δηλαδή να τοποθετούνται τα προστατευτικά καλαθάκια πάνω από ανύπαρκτες φωλιές αυγών) !\nΟ πόλεμος της δια της ‘αναπτύξεως’ διάσωσης της χώρας, συνεχίζεται αμείλικτος, και οι όποιες -ασήμαντες εξ άλλου ποσοστιαία- παράπλευρες απώλειες δεν πρέπει να αναστείλουν τις εθνικές μας προσπάθειες !\nΑναρτήθηκε από Θανασης Ξ. στις 6:14 π.μ. 2 σχόλια:\nΕτικέτες Ζάκυνθος, Οικολογία, Τουρισμός\nΒρέθηκα το Σαββατοκύριακο που μας πέρασε, καλεσμένος, σε γάμο εξαδέλφης. Πόλη επαρχιακή, δεν θα δώσω άλλα στοιχεία, για ευνόητους λόγους. Φαντάζομαι, όλοι μας έχουμε τέτοιες εμπειρίες. Εμπειρίες όλου αυτού του νεοελληνικού κιτς, με τα παλαμάκια όταν εμφανίζεται η νύφη, με τον ντι-τζέϊ να τεζάρει τους ‘πειρατές της Καραϊβικής’ (είναι το νέο γαμήλιο εμβατήριο εάν δεν το έχετε πάρει χαμπάρι), το τοπ-σεφ μενού της συμφοράς, τις λουλουδούδες (αυτό δεν το είχα ματαδεί), κλπ, (δεν λέω άλλα, μην καρφωθώ και στην οικογένεια)…\nΈνα σοκ, δεν λέω, το παθαίνεις. Από άνθρωπο στα πράγματα, εκεί, μαθαίνω πως το εν λόγω ‘μαγαζί’ (μέσα στη χλιδή αλλά και στη μέση του τίποτε) δουλεύει, παρακαλώ, μόνο με δεξιώσεις (γάμους), χρεώνει ταρίφα 25 ευρώ το κεφάλι (ή και παραπάνω για τα έξτρα), και πως για να το κλείσεις, πρέπει να κανονίσεις τουλάχιστον τρεις μήνες πριν !! Πρώτα κλείνεις αυτόν, μετά την εκκλησία !...\nΚαι θα πείτε, εντάξει. Δεν μπορεί κάποιος να ξοδέψει για τον γάμο της κόρης του ένα δεκαχίλιαρο; Μπορεί κι όλα τα δίκια τα έχει. Πρώτον δεν παντρεύεις κάθε μέρα. Δεύτερον, μπορείς να έχεις μαζέψει και μέσα απ’ τη δουλειά σου (ο συγκεκριμένος δεν ήταν βιομήχανος πάντως) το ποσόν. Τρίτον, άμα δεν το έχεις, φαντάζομαι κάνεις κάτι τις φτηνότερο, δεν πας εκεί. Τέταρτον, έχεις κάθε δικαίωμα να είσαι θύμα της μόδας, κι ας είσαι και ..μέλος της κεντρικής επιτροπής του ΚΚΕ, τέλος.\nΌλα αυτά ήταν η αφορμή. Πέφτουμε (κι εγώ πολλές φορές) στην ίδια παγίδα. Πάω στο περίπτερο, παίρνω τσιγάρα, και δεν μου κόβει απόδειξη. Την κάνω την κακή τη σκέψη: Ο κερατάς, γιατί να ζει ‘εις βάρος μου’. Και ο ‘κερατάς’ δεν είναι παρά ένας από εμάς. Ο περιπτεράς βέβαια, μόνο ‘κεφάλαιο’ δεν είναι. Όσο για την απόδειξη που δεν μου ‘κοβε, για την σωτηρία των …τραπεζών θα πήγαινε: Παγίδα.\nΗ παγίδα αυτή, χρησιμοποιήθηκε κατά κόρον, όλον αυτόν τον τελευταίο καιρό, από τους προπαγανδιστές της κυβέρνησης: Οι ‘ελληνικές νοοτροπίες’, το ‘τέρας της φοροδιαφυγής’, η ‘φούσκα της κατανάλωσης’, η ‘ευμάρεια που στηριζόταν στα δανεικά’, κλπ. Και δεν χρησιμοποιήθηκε μόνο, αλλά πολλούς (κι εμένα τον ίδιο παλιότερα) εξ εκείνων με τις καλύτερες των προθέσεων, τους έπεισε κιόλας. Πολλοί, ακόμη και εδώ στα blogs, συμφωνούν (άλλες φορές ηπιότερα, άλλες όχι) πως ως ‘κοινωνία’, ως ‘λαός’, ως ‘συμπεριφορές’, κλπ, έχουμε τις κυβερνήσεις που μας ‘αξίζουν’, και πως συμπερασματικά, το ‘πρόβλημα’ θα μπορούσε να διορθωθεί και μέσα απ’ την καταπολέμηση των ‘ελληνικών’ μας ‘χαρακτηριστικών’.\nΕάν όμως διαβάσει κανείς ακόμη και τις ‘αστικότερες’, τις ‘ακαδημαϊκότερες’ των ερευνών, για παράδειγμα για την φορολογία, θα δει πως απ’ τη μια στην Ελλάδα οι έμμεσοι (και πλέον άδικοι) και όχι οι άμεσοι φόροι είναι το μεγάλο ποσοστό των κρατικών εσόδων, ενώ απ’ την άλλη το ‘ποσοστό της φοροδιαφυγής’ καθόλου δεν σχετίζεται με κάποιες μεταφυσικές ‘νοοτροπίες’ παρά με το ύψος των συντελεστών, τις δυνατότητες των μηχανισμών του κράτους (πάει να πει την διοίκηση), και κυρίως, με τις ‘φορολογικές πολιτικές’ που εφαρμόζονται. Χαρακτηριστική είναι η πρόσφατη επερώτηση του κ. Τσίπρα, για τις φοροαπαλλαγές των εφοπλιστών, διαβάστε την και θα καταλάβετε γιατί λέω ‘φορολογικές πολιτικές’. Κάτι τέτοια βέβαια, δεν πολυπαίζουν στα ‘κανάλια’ μας, καθώς θα αποκάλυπταν την αλήθεια, αλλά στο internet, πανεύκολα τα βρίσκει όποιος θέλει.\nΗ άποψη πως η ‘κοινωνία’ (ως συμπεριφορές, νοοτροπίες, κλπ) δημιουργεί το ‘οικονομικό πρόβλημα’ είναι σαφέστατα ψευδής, αντιδραστική, κλπ, καθώς αντιστρέφει την πραγματικότητα. Απ’ την αντιστροφή αυτή, άλλωστε, προκύπτει και το ‘επόμενο’ ιδεολόγημα, πως με μια ‘παιδεία’ (απ’ το σχολείο, την οικογένεια, κλπ) θα μπορούσε να διορθωθεί κάτι (όπως πχ το να αποκτήσουμε την περίφημη φορολογική συνείδηση με σποτάκια στην τηλεόραση). Ή το άλλο, πως με μια ‘πεφωτισμένη δεσποτεία’ θα μπορούσε κάποιος ‘σοβαρός ηγέτης’ να ‘διορθώσει’ τα πράγματα, χωρίς να ‘πειράξει’ την οικονομική δομή του καπιταλισμού.\nΗ απλή και μόνη αλήθεια, είναι πως το ζήτημα είναι ταξικό. Απ’ τη μια είμαστε ΟΛΟΙ οι άνθρωποι της εργασίας, κι απ’ την άλλη το κεφάλαιο. Και το ΜΟΝΟ πρόβλημα είναι ποιος απ’ τις δύο αυτές ομάδες, έχει το πάνω χέρι. Όλα τα υπόλοιπα, εγώ είμαι δημόσιος κι εσύ ιδιωτικός, εγώ είμαι του στενού κι εσύ είσαι στις ΔΕΚΟ, εγώ είμαι ελεύθερος επαγγελματίας και ‘κλέβω’ ενώ εσύ μισθωτός και ‘πληρώνεις’, κλπ, είναι για να μας ΧΩΡΙΖΟΥΝ εντέχνως. Να μας χωρίζουν και να κάνουν τη δουλειά τους τα πραγματικά κοράκια.\nΑυτή η απλή αλήθεια είναι η μόνη ικανή να δώσει βάθος στα όνειρά μας. Είναι η μόνη ικανή να ‘συγκολλήσει’ τις άπειρες ‘νοοτροπίες’ και ‘συμπεριφορές’ των πλατειών. Οι πλατείες, με φανερή την αγωνία τους, ‘τι θα τις ενώσει μετά’, βρίσκονται κοντά στο να την προτάξουν. Η ιστορία, όμως, θα δείξει τελικά, εάν οι λαοί θα κάνουν εκείνο το ‘κλικ αριστερά’ ή αν θα ξαστοχήσει ο θυμός τους στο ‘κέλυφος’ αντί να πάει στην καρδιά. Εάν δεν τα καταφέρουν, το σύστημα θα έχει κερδίσει μια ακόμη αναβολή της δίκης.\nΑναρτήθηκε από Θανασης Ξ. στις 5:10 π.μ. Δεν υπάρχουν σχόλια:\nΕτικέτες Καπιταλισμός, Κοινωνία, Προπαγάνδα\nΑναρτήθηκε από Θανασης Ξ. στις 2:00 μ.μ. Δεν υπάρχουν σχόλια:\nΜετά τις τελευταίες δηλώσεις του κ. Καμίνη στον ΣΚΑΪ, σε έκτακτη συνέλευσή τους σήμερα, οι Αγανακτισμένοι της πλατείας Συντάγματος, αποφάσισαν να ...αλλάξουν το ...look τους !!\nΟ 'Καθρέφτης' σας αποκαλύπτει πρώτος τις ..στολές που θα φορούν από τώρα και στο εξής, προκειμένου όχι μόνο να μην βλάπτουν τον ..τουρισμό της πρωτεύουσας, αλλά και να τον ...ενισχύουν !!!\nΑναρτήθηκε από Θανασης Ξ. στις 4:29 μ.μ. 6 σχόλια:\nΧάρη στην σημερινή ανάρτηση του φίλου μου (ας μου επιτρέψει να τον αποκαλέσω έτσι) Θερσίτη, μαθαίνω για την Ψηφιακή Βιβλιοθήκη ‘Ανέμη’, που δεν την γνώριζα. Για όλες τις λεπτομέρειες, φυσικά, σας παραπέμπω στην δική του ανάρτηση.\nΜε κάτι τέτοια ενθουσιάζομαι, είναι σημαντικά και οφείλουμε όλοι (από τα blogs) να τα διαδίδουμε και να τα ‘στηρίζουμε’.\nΣ’ ευχαριστούμε Θερσίτη.\nΑναρτήθηκε από Θανασης Ξ. στις 9:29 π.μ. Δεν υπάρχουν σχόλια:\nΕτικέτες Αναδημοσιεύσεις, Ανέμη, Βιβλιοθήκες, Θερσίτης\nΣυμφωνούντες με το τουριστικό μονΔέλο που οραματίζεται για την χώρα ο κ. Παπανδρέου, σπεύδουν ο Δήμαρχος κύριος Καμίνης, καθώς και ο Περιφερειάρχης κύριος Σγουρός, να αναλάβουν εντελώς αυθορμήτως, πρωτοβουλία δια την αποκατάσταση της Εύρυθμης Λειτουργίας της Πλατείας Συντάγματος. Αιτία της διαταράξεως της ευρύθμου λειτουργίας της πλατείας, αρμόδιοι επιστήμονες, αλλά και Υπουργοί Δικαιοσύνης, απεφάνθησαν πως είναι τα από 45 ημερών τοποθετημένα αντίσκηνα (κοινώς και τσαντίρια) τα οποία παραπέμπουν σε χώρες του Τρίτου κόσμου, ή της Λατινικής Αμερικής ! Σύμφωνα, τώρα, με το άρτι ψηφισθέν ‘ζωοφιλικό’ νομοσχέδιο, από τούδε και εις το εξής, σε έκαστο διαμέρισμα, μπορεί ο ένοικος να φιλοξενεί, να εκτρέφει, να περιποιείται, κλπ, έως και ΔΥΟ κατοικίδια.\nΑναρτήθηκε από Θανασης Ξ. στις 1:11 μ.μ. Δεν υπάρχουν σχόλια:\nΕτικέτες Ανάσες, Καμίνης, Σγουρός\n..«Σε ορίζοντα 15 ημερών, θα εισαχθεί στο Υπουργικό Συμβούλιο η ρύθμιση για τα αυθαίρετα»… ..«εξετάζεται το ενδεχόμενο εισόδου στρατηγικού επενδυτή στο Κτηματολόγιο και η άρση της απαγόρευσης πετρελαιοκίνησης σε Αθήνα και Θεσσαλονίκη»… …«Αυτά ανακοίνωσε σήμερα ο υπουργός Περιβάλλοντος, Ενέργειας και Κλιματικής Αλλαγής Γιώργος Παπακωνσταντίνου»… …«Η ρύθμιση για τα αυθαίρετα,… …δεν θα καλύπτει τα αυθαίρετα σε αιγιαλό, παραλία, δάση και προστατευόμενες περιοχές ενώ θα προβλέπει σημαντική μείωση των προστίμων και αναθεώρηση της διαδικασίας κατεδάφισης καθώς με το σημερινό πλαίσιο είναι δύσκολο να γίνουν κατεδαφίσεις»… …«Τα έσοδα από την ρύθμιση για τα αυθαίρετα θα χρηματοδοτήσουν το Πράσινο Ταμείο το οποίο στο τέλος του χρόνου, ανάλογα και με την ανταπόκριση στη συγκεκριμένη ρύθμιση, προβλέπεται να έχει κεφάλαια ύψους 1 δισ. ευρώ, για τη διαχείριση του οποίου θα υπάρξει τεχνική βοήθεια από τον ιδιωτικό τομέα»… …«Κτηματολόγιο: Εξετάζεται η είσοδος στρατηγικού επενδυτή ο οποίος θα εισφέρει τεχνολογία προκειμένου το έργο να ολοκληρωθεί το 2020… …Πρέπει να προσελκύσουμε κεφάλαια και τεχνολογία από τον ιδιωτικό τομέα»… …«Περιβαλλοντική αδειοδότηση: την ερχόμενη εβδομάδα… …το σχετικό νομοσχέδιο… …Θα προβλέπει μείωση των έργων και δραστηριοτήτων για τα οποία απαιτείται περιβαλλοντική αδειοδότηση, κατάργηση της προμελέτης περιβαλλοντικών επιπτώσεων, κατάργηση των συνυπογραφών, μείωση του χρόνου αδειοδότησης στο επίπεδο του μέσου όρου της ΕΕ, υποχρεωτική ασφάλιση έργων για αποκατάσταση περιβαλλοντικής ζημιάς»… …«Στις προτεραιότητες του υπουργείου περιλαμβάνεται ακόμη το ξεμπλοκάρισμα επενδύσεων που εκκρεμούν,…»… κλπ, κλπ κλπ…. (τα bold δικά μου)\nΌπως θα καταλάβατε, ΚΑΙ το ..Περιβάλλον έχει πια τον …Πολιτικό του !\nΑναρτήθηκε από Θανασης Ξ. στις 9:55 π.μ. Δεν υπάρχουν σχόλια:\nΤο πόρισμα του Γενικού Επιθεωρητή Δημόσιας Διοίκησης κ. Λέανδρου Ρακιντζή, που η Ελευθεροτυπία σήμερα δημοσιεύει τα εντυπωσιακότερα σημεία του, είναι εκ των πραγμάτων ΥΠΟΠΤΟ.\nΚαι δεν είναι τώρα να ‘τσακωθούμε’ πως είμαι προκατειλημμένος, πως είμαι ‘βαμμένος’ αντικυβερνητικός, κλπ: Nαι είμαι !! Είμαι, και οι φίλοι εδώ που με παρακολουθούν καιρό, θα σας βεβαιώσουν πως ΔΕΝ ΗΜΟΥΝ ανέκαθεν. Είχα κι εγώ κάποτε επενδύσει τις ελπίδες μου στον ‘Γιωργάκη’ (είχα βαρεθεί τους χαρισματικούς) εν τη ανοησία μου, (μου τα έλεγαν τότε πολλοί, δεν τους άκουγα ο άφρων..). Εν πάσει περιπτώση, ο ‘Γιωργάκης’ με τις ίδιες του τις πράξεις με …‘έβαψε’, αλλά αυτό είναι το προσωπικό μου δράμα, δεν είναι το θέμα μας…\nΛέω, λοιπόν, ‘εκ των πραγμάτων ύποπτο’, διότι δημοσιεύεται την ίδια χρονική στιγμή που όσο ‘δημόσιο’ μας είχε απομείνει, κατεδαφίζεται. Επομένως και τις αγνότερες των προθέσεων να είχε ο ίδιος ο κ. Ρακιντζής (δεν τον γνωρίζω τον άνθρωπο αλλά σαν φυσιογνωμία μου είναι συμπαθής), η ΣΤΙΓΜΗ που βγαίνει όλο αυτό ΔΕΝ ΜΠΟΡΕΙ να ΜΗΝ ΕΙΝΑΙ ΥΠΟΠΤΗ, τέλος.\nΠάμε παρακάτω. Το πόρισμα, ας δεχθούμε πως περιγράφει καλά τα ‘συμπτώματα’ της υποτιθέμενης αρρώστιας. Όταν για παράδειγμα λέει πως οι Εφορίες δεν έχουν ελέγξει ούτε μια εταιρεία για το 2009, αυτό είναι προφανώς ένα σύμπτωμα. Όπως σύμπτωμα είναι το άλλο, πως τόσες χιλιάδες τέλη κυκλοφορίας δεν έχουν εισπραχθεί, και πως το ταμείο έχει χάσει τόσα εκατομμύρια. Σύμπτωμα εξ άλλου είναι και το τρίτο, πως δεν έχει ταχυδρομηθεί ακόμη το ΕΤΑΚ του 2009 (το ΕΤΑΚ έχει ΚΑΤΑΡΓΗΘΕΙ απ’ το 2010 !!). Και να δεχθώ, πως δεν είναι η δουλειά του κ. Ρακιντζή να προτείνει τις λύσεις. Όμως, ειλικρινά αναρωτιέμαι: Πρέπει να μείνει ΜΟΝΟ στα συμπτώματα; Δεν θα όφειλε κάπως, να τα συνεκτιμήσει όλα και να μας διαγνώσει επιτέλους ΑΠΟ ΠΟΙΑ ΑΡΡΩΣΤΙΑ έπασχε ο …νεκρός ;;\nΔεν μου λέει απολύτως τίποτε, το να πετάμε την αόριστη και γενικόλογη μπούρδα ‘Κομματικό Κράτος’ ή την άλλη μπούρδα ‘Πελατειακές Σχέσεις’ και να καθαρίζουμε.\nΛέει ο άνθρωπος, πως ‘δεν πρόλαβαν να ελέγξουν’ οι χριστιανοί. Τι στο διάολο σχέση έχει το Κομματικό Κράτος και οι Πελατειακές Σχέσεις με το ‘δεν πρόλαβαν’;; Να πω, πως όταν τους μάζεψαν έφταιγε και το κομματικό κράτος και οι πελατειακές σχέσεις, να το πω. ΤΩΡΑ όμως ΓΙΑΤΙ ΔΕΝ ΠΡΟΛΑΒΑΙΝΟΥΝ;; Είναι τάχα τόσο τεμπέληδες;; Είναι τόσο ανίκανοι;; Και το άλλο: Εγώ διαβάζω πως σκοπεύει να αφήσει μόνο καμιά ογδονταριά εφορίες απ’ τις 200 που υπάρχουν τώρα ! Πώς, στον κόρακα, ΔΕΝΕΙ αυτό με το ΔΕΝ ΠΡΟΛΑΒΑΙΝΟΥΝ;; Θα μου εξηγήσει κάποιος;; Δεν προλαβαίνουν οι 200, θα προλάβουν οι 80;;..\nΠάμε στο άλλο σύμπτωμα: Δεν εισέπραξε, λέει τα Τέλη Κυκλοφορίας ! Ξέρετε όλοι την διαδικασία. Σου στέλνει το σήμα στο ΣΠΙΤΙ το κράτος. Πάς στην Τράπεζα το πληρώνεις. Κολλάς το σηματάκι στο παρμπρίζ. ΠΩΣ ΣΤΟ ΔΙΑΤΑΝΟ απέτυχε τέτοια διαδικασία;;\nΛοιπόν, κάποτε, τα ‘αυτοκίνητα’ ήταν μια απ τις αρμοδιότητες των Δ.Ο.Υ. Όταν ήθελες να αποσύρεις, να αγοράσεις, κλπ, το ΑΡΧΕΙΟ ήταν στην Εφορία σου. Μετά, όμως –και δίκαια- γκρίνιαξαν οι Εφορίες, έφυγαν λοιπόν ΕΝ ΜΕΡΕΙ τα ‘αυτοκίνητα’, πήγαν στο Υπουργείο Μεταφορών. Προσέξτε το ‘εν μέρει’ καθώς, ΚΑΠΟΙΕΣ υπηρεσίες ΕΜΕΙΝΑΝ στις εφορίες. Ξέρουμε όλοι, πως αναγκαία ΔΕΝ ΦΤΑΙΕΙ για το μπάχαλο του ‘αρχείου’ το κράτος, την στιγμή που τα ΙΧ αλλάζουν χέρια σε καταπληκτικούς αριθμούς κατ’ έτος, προστίθενται εκατοντάδες χιλιάδων νέα, αποσύρονται χιλιάδες παλιών! Ξέρετε, πως μπροστά στην πραγματικότητα αυτή, ΚΑΝΕΝΑ ΚΡΑΤΟΣ, καμιά ΜΗΧΑΝΟΓΡΑΦΗΣΗ (λεφτουδάκια στην Σίλικον Βάλεϊ) δεν θα μπορούσε να τα παρακολουθήσει ! Γι αυτό, εξάλλου, σου λέει ο νόμος πως ‘ΑΜΑ ΔΕΝ ΣΟΥ ΕΛΘΕΙ ΤΟ ΣΗΜΑΤΑΚΙ ΣΤΟ ΣΠΙΤΙ, ΠΑΣ ΣΤΗΝ ΕΦΟΡΙΑ ΚΑΙ ΤΟ ΠΑΙΡΝΕΙΣ ΜΕΧΡΙ ΤΙΣ 31 ΔΕΚΕΜΒΡΙΟΥ’, (ώστε και η εφορία να βρει την ευκαιρία να ενημερώσει κάπως το απίθανο αρχείο (έξυπνο), κι εσύ να πλερώσεις τα τέλη). Βγαίνουν, μάλιστα κλασικά και τα κανάλια, δείχνουν τις ΟΥΡΕΣ, κλπ, είναι ΟΛΟΙ ΕΥΧΑΡΙΣΤΗΜΕΝΟΙ !\nΑΝΘΡΑΚΕΣ λοιπόν ο θησαυρός σας κύριε Γενικέ μου ! Γιατί εμένα αυτές οι εκατό χιλιάδες απλήρωτα τέλη κυκλοφορίας ή για ΑΚΙΝΗΤΑ ΑΥΤΟΚΙΝΗΤΑ μου μοιάζουν, ή για ΑΛΛΑΓΕΣ ΙΔΙΟΚΤΗΤΗ μου κάνουν, που τα πλήρωσε ο επόμενος, κλπ. Να σας θυμίσω, πως κάποτε, ακόμη και να το είχες πουλήσει το καγιέν, για ΔΥΟ ΤΡΙΑ χρονάκια, το ΣΗΜΑ συνέχιζε να έρχεται σε σένα, ο ΝΕΟΣ ιδιοκτήτης πήγαινε στις ΟΥΡΕΣ ! Άμα, μάλιστα, έπαιρνες στην Εφορία να ρωτήσεις, σου απαντούσε η ευγενέστατη υπάλληλος ‘ΑΓΝΟΗΣΤΕ’ το σήμα που σας ήλθε !!\nΤρίτο σύμπτωμα το περιβόητο ΕΤΑΚ ΤΟΥ 2009 ! Αλλά, εδώ, ο ίδιος ο κ. Παπακωνσταντίνου, είχε ΕΞΗΓΗΣΕΙ τα πώς και τα γιατί κύριε Ρακιντζή μου, απορώ πώς δεν το θυμάστε. Είχε εξηγήσει, πως ΥΠΗΡΧΕ ΚΑΠΟΙΟ ΜΗΧΑΝΟΓΡΑΦΙΚΟ πρόβλημα, στο taxis. Αν, μάλιστα, θυμάμαι καλά, κάποια ΙΔΙΩΤΙΚΗ εταιρεία που είχε εμπλακεί με το έργο, είχε κάποιες ΕΥΘΥΝΕΣ για την καθυστέρηση. Τέλος πάντων, την ιστορία (εξ αρχής), με την ΑΤΥΧΗ ΣΥΝΔΕΣΗ ΤΟΥ Ε9 με το ΕΤΑΚ, εκ μέρους της ΗΓΕΣΙΑΣ του ΥΠΟΥΡΓΕΙΟΥ, την έχουμε πολλές φορές περιγράψει. Καθώς και ΟΛΑ ΤΑ ΕΠΑΚΟΛΟΥΘΑ αποτελέσματά της, που έφτασαν ενίοτε στην ΓΕΛΟΙΟΤΗΤΑ ! Δεν πρόκειται λοιπόν εδώ, καθόλου για την ‘ανικανότητα’ του δημόσιου υπαλλήλου, την αντιπαραγωγικότητά του, και τα υπόλοιπα ΑΣΤΕΙΑ που μας ΤΣΑΜΠΟΥΝΑΝ όλους αυτούς τους μήνες !\nΜήπως, λοιπόν, αγαπητέ μου κύριε Ρακιντζή, ΑΠΟΦΕΥΓΕΤΕ ΝΑ ΔΙΑΓΝΩΣΕΤΕ την πραγματική ΑΡΡΩΣΤΙΑ, και εξ αυτού ΜΕΝΕΤΕ ΜΟΝΟ ΣΤΑ ..‘ΣΥΜΠΤΩΜΑΤΑ’;; Μήπως η ΠΡΑΓΜΑΤΙΚΗ ΑΡΡΩΣΤΙΑ, είναι οι ΠΡΟΘΕΣΕΙΣ των ΗΓΕΣΙΩΝ κι όχι η ‘ανικανότητα’ των υπαλλήλων;; Μήπως η ΠΡΑΓΜΑΤΙΚΗ ΑΡΡΩΣΤΙΑ είναι η ΟΛΟΦΑΝΕΡΗ ΑΝΙΚΑΝΟΤΗΤΑ των ΗΓΕΣΙΩΝ και των ΕΚΑΣΤΟΤΕ ΓΕΝΙΚΩΝ ΓΡΑΜΜΑΤΕΩΝ (βλέπε κομματόσκυλων) , και όχι η τεμπελιά της υποβαθμισμένης μισθολογικά, εργασιακά και ασφαλιστικά υπαλλήλου;; Μήπως κύριε Ρακιντζή μου, μας κουνάτε μόνο τα ΣΥΜΠΤΩΜΑΤΑ κι όχι την ΑΡΡΩΣΤΙΑ, επειδή ΠΡΟΘΕΣΗ ΤΟΥΣ είναι ΑΠΛΑ ΝΑ ΚΛΕΙΣΟΥΝ ΤΟ ΜΑΓΑΖΙ ΚΙ ΟΧΙ ΝΑ ΤΟ ΝΟΙΚΟΚΥΡΕΨΟΥΝ;; Και προσέξτε ! Όχι να το κλείσουν ΓΙΑ ΤΗΝ ΔΗΜΟΣΙΟΝΟΜΙΚΗ ΕΞΥΓΙΑΝΣΗ και τις ΣΩΤΗΡΙΕΣ ΤΗΣ ΠΑΤΡΙΔΟΣ και τα ρέστα, μα …ΓΙΑ ΝΑ ΕΛΘΟΥΝ ΜΕΤΑ ΤΑ ΙΔΙΩΤΙΚΑ ΚΟΡΑΚΙΑ να κάτσουν στο ..τραπέζι;;;;…..\nΜακριά από μένα να δικάσω τις προθέσεις σας. Σας βλέπω στην φωτογραφία, να παραδίδετε το ‘πόρισμά’ σας, στον ίδιο τον κύριο Πρωθυπουργό. Έχετε αναρωτηθεί σε ΤΙΝΟΣ ΧΕΡΙΑ το παραδίδετε;; Έχετε αναρωτηθεί ΠΩΣ ΘΑ ΤΟ ΧΡΗΣΙΜΟΠΟΙΗΣΕΙ;; Έχετε σοβαρά σκεφτεί ΤΙ ΚΑΝΕΙ ΕΔΩ ΚΑΙ ΕΙΚΟΣΙ ΜΗΝΕΣ η κυβέρνηση αυτού του πρωθυπουργού;; Μήπως θα έπρεπε καλύτερα να το σώσετε ηρωικά απ’ το να πέσει στα χέρια του ..ΕΧΘΡΟΥ;;…\nΚαι δεν αστειεύομαι καθόλου, κύριε Ρακιντζή μας.\nΑναρτήθηκε από Θανασης Ξ. στις 11:38 π.μ. 2 σχόλια:\nΕτικέτες Δημόσιοι Υπάλληλοι, Κράτος, Λέανδρος Ρακιντζής\nΗ ‘κρίση’ του ‘πολιτικού συστήματος’ έρχεται στο προσκήνιο ακόμη πιο ανάγλυφα, με το φαινόμενο της ‘βίας εναντίον βουλευτών’, τις αλληλοκατηγορίες ανάμεσα σε ΠΑΣΟΚ και ΣΥΡΙΖΑ, κλπ. Είναι τουλάχιστον αντίφαση, να ‘κατηγορεί’ το ΠΑΣΟΚ, ένα άλλο κόμμα. Ο ΣΥΡΙΖΑ (όσο ‘χαλαρή’ και να είναι η δομή του) αποτελεί κομματικό μηχανισμό, αναπόσπαστο μέρος του πολιτικού συστήματος, και δέχεται και ο ίδιος ‘από τα κάτω’ την ίδια πίεση, υφίσταται την ίδια ‘κρίση’. Είναι φυσικό αυτή πίεση να κατανέμεται περισσότερο στα δύο κόμματα εξουσίας, κυρίως στο κυβερνητικό, αφού οι ‘υπόλοιποι’ δεν έχουν διοικήσει ποτέ την χρεοκοπημένη χώρα. Τα ‘ακούνητα, αμίλητα κι αγέλαστα’ δημοσκοπικά ποσοστά των ‘μικρών’, αποδεικνύουν πως η ‘αγανάκτηση’, η ‘απαξίωση’, η ‘αμφισβήτηση’ των πολιτών, τους αφορούν ΟΛΟΥΣ.\nΤο πολιτικό ‘σύστημα’ δεν ‘πιέζεται’ μόνο ‘από κάτω’. Ο φιλελευθερισμός το ‘πίεσε’ ‘εκ των άνω’. Κι αυτό δεν έγινε σε ένα και δύο χρόνια. Η αίσθηση πως ‘δεν υπάρχουν πια ηγέτες’ ουσιαστικά δείχνει την αντικατάσταση της ‘πολιτικής’ απ’ την ‘οικονομική τεχνοκρατία’. Οι κυβερνήσεις εκπαιδεύτηκαν στα πανεπιστήμια των ‘αγορών’ (επίκαιρο). Έχει αναλυθεί σε blogs, το πού είχε θητεύσει το προ του ανασχηματισμού επιτελείο της κυβέρνησης ‘Παπανδρέου’. Η οικονομική ολιγαρχία με τους κατάλληλους τρόπους προώθησε παντού ‘τα δικά της παιδιά’. Εκείνους που θα ακολουθούσαν πιστά και απαρέγκλιτα τις ‘γραμμές’ της. Τώρα, που το οικονομικό σύστημα τραντάζεται απ’ την κρίση, τα ‘παιδιά του’, που εν τω μεταξύ είχαν εκχωρήσει αυτοβούλως την ‘πολιτική δύναμή’ τους (ή την είχαν πουλήσει με το κιλό) αντιλαμβάνονται ίσως, το λάθος που έκαναν. Δεν δείχνουν όμως ΚΑΜΙΑ απολύτως πρόθεση να αναλάβουν πάλι τα ηνία.\nΗ κρίση λοιπόν των ‘πολιτικών’ οξύνεται πανταχόθεν. Από κάτω, υφίσταται την αφόρητη πίεση των λαών, που βλέπουν τις ζωές τους να αναλώνονται κυριολεκτικά, ‘υπερ σωτηρίας των Τραπεζών’. Από ‘πάνω’ το ίδιο το ‘σύστημα’ τους μετέτρεψε ως άλλη Κίρκη σε απλούς ‘μισθωτούς, αναλώσιμους, διαχειριστές’ των επιταγών του.\nΠρέπει εδώ να σημειώσω πως ως ‘λαοί’ μάλλον θα έπρεπε να αμυνθούμε σ’ αυτήν την ‘αντικατάσταση του πολιτικού απ’ τον τεχνοκράτη’ που καθοδηγείται απ’ τους οικονομικούς δυνάστες. Και πως υπό την έννοια αυτή, οι επιθέσεις εναντίον των βουλευτών, ως φαινόμενο ‘απαξίωσης από κάτω’ ίσως και να βολεύει το ‘σύστημα’.\nΠρέπει, τάχα, αντί να το κατεδαφίζουμε, να διασώσουμε ως λαός, το ‘πολιτικό σύστημα’; Πρέπει να τρέξουμε στις κάλπες και να του ξαναδώσουμε την ‘παλιά του αίγλη’; Πρέπει να συσπειρωθούμε γύρω απ’ τα κόμματα, τους βουλευτές, ώστε να τους ‘ενισχύσουμε’ απέναντι στις ‘τράπεζες’;; Θεωρητικώς, πρέπει !\nΌμως: ΟΧΙ ΑΚΡΙΤΑ ! Οι πολιτικοί ΠΡΩΤΟΙ, πρέπει επιτέλους να καταλάβουν πως η ΠΗΓΗ ΤΗΣ ΔΥΝΑΜΗΣ τους δεν είναι τα ευρουλάκια, ΑΛΛΑ ΟΙ ΛΑΟΙ. Κι αφού το καταλάβουν αυτό, να ΣΥΝΩΜΟΤΗΣΟΥΝ ΜΑΖΙ ΜΑΣ, ΕΝΑΝΤΙΟΝ της οικονομικής δικτατορίας. Είναι ο ΜΟΝΟΣ ΤΡΟΠΟΣ να διασωθεί το ‘πολιτικό σύστημα’ και ειλικρινά απορώ που τόσο καιρό δείχνει τόσο διστακτικό και άβουλο. ΜΟΝΟ εκείνο το τμήμα του πολιτικού κόσμου που θα αντλήσει δύναμη απ’ τον λαό ΘΑ ΔΙΑΣΩΘΕΙ. Ο λαός, μαζεύεται στις πλατείες και ΣΤΕΛΝΕΙ ΤΟ ΜΗΝΥΜΑ ξεκάθαρα. Περιμένει ένα ΝΕΥΜΑ. Ένα ΚΛΕΙΣΙΜΟ ΤΟΥ ΜΑΤΙΟΥ ! Μια ΑΠΟΦΑΣΗ ! Περιμένει ΚΑΠΟΙΟΝ να του πει επιτέλους, ΕΛΑ ΝΑ ΤΟΥΣ ΞΑΠΟΣΤΕΙΛΟΥΜΕ ! Όχι στο ΜΕΛΛΟΝ ! Να τους ξαποστείλουμε ΕΔΩ ΚΑΙ ΤΩΡΑ !\nΔεν είμαι αφελής. ΠΑΣΟΚ και Ν.Δ. δεν μπορούν πλέον να παίξουν αυτόν τον ρόλο. Δεν θα τον παίξουν. Και δεν πρόκειται να ‘διασωθούν’, ας μην λυπηθεί κανείς μας. Η αριστερά δυστυχώς, φαίνεται ΑΝΕΤΟΙΜΗ. Με ..κλειστές πόρτες και ..αγοραφοβία. Εγκλωβισμένη σε δόγματα, ευαγγέλια και ..πετραχήλια, είναι και η ίδια ΚΑΤΑΔΙΚΑΣΜΕΝΗ ! Αν δεν ΞΥΠΝΗΣΕΙ έγκαιρα, θα έχει την μοίρα των υπολοίπων….\nΟι ‘πλατείες’ ΔΕΝ ΘΑ ΠΕΡΙΜΕΝΟΥΝ επ’ άπειρον ! Κάποτε, αργά ή γρήγορα, από ΜΟΝΕΣ ΤΟΥΣ θα γεννήσουν – και κυρίως θα σχηματοποιήσουν- την ‘ΝΕΑ ΠΟΛΙΤΙΚΗ’. Γιατί η ΛΥΣΗ μας η ΠΟΛΙΤΙΚΗ είναι. Όχι η ΑΠΟΥΣΙΑ της.\nΜέχρι τότε θα υπάρξει ‘κυβερνητική αστάθεια’. Ο πανικός των αγορών θα οξύνεται ολοένα και περισσότερο. Όσοι δεν καταλάβουν το μήνυμα των καιρών ή όσοι το αρνηθούν ενσυνείδητα, επιμένοντας να ποντάρουν στο ‘θαύμα’ της διάσωσης με μνημόνια και μεσοπρόθεσμα, θα υποστούν τις ‘νόμιμες’ συνέπειες. Θα πρόκειται για το ‘υπερθέαμα’ της κατεδάφισης του ‘παλιού κτιρίου’.\nΑναρτήθηκε από Θανασης Ξ. στις 11:08 π.μ. Δεν υπάρχουν σχόλια:\nΠάνω που προσπαθούσα να ξεχάσω τις εξοργιστικές δηλώσεις του κ. Καρχιμάκη (για την βία στους βουλευτές) και να ασχοληθώ λιγάκι με τον νομοσχέδιο της κ. Διαμαντοπούλου, πέφτω επάνω στην χθεσινή εκπομπή του Παπαχελά (ΣΚΑΪ) και ξανα γίνομαι τούρμπο ! Διότι, έχει καλέσει στο στούντιο, την Υπουργό, έναν εκ των μειοψηφούντων Πρυτάνεων, εξόφθαλμα διεκείμενο υπέρ του νομοσχεδίου, -αλλά σε βαθμό, μιλάμε, ούτε να το είχε σχεδιάσει ο ίδιος-, κι έχει και σ’ ένα ‘παράθυρο’ τον Πρύτανη του Αριστοτελείου, ο οποίος είναι σαφέστατα ενάντιος, αλλά ΔΕΝ ΤΟΝ ΑΦΗΝΕΙ να πει ούτε μια κουβέντα ! Μια τον κόβει. Μια του αλλάζει ντε και καλά το θέμα. Μία τον κόβει ο ‘κυβερνητικός’ που πετάγεται σαν να μην πω τι. Μια πετάγεται ακόμη και η ίδια η Υπουργός, δήθεν να ‘διευκρινίσει’ ! Αγανάκτησα, αλλά το άντεξα μέχρι τέλος. Μετά απ’ αυτό το ‘σοκ’ άντε τώρα εγώ να γράψω νηφάλια για την Τριτοβάθμια Παιδεία....\nΕυτυχώς, πέφτω σήμερα –κατά τύχη- στην χθεσινή είδηση πως ο …Παμπούκης έσωσε λέει από …πνιγμό τον …Κούγια (!!!!) κι έρχομαι στα συγκαλά μου !!! Κάτι τέτοια σου φτιάχνουν τη μέρα !!.....\nΑς υποθέσουμε πως υπάρχουν δύο άκρα. Το ένα, εκείνο που αποδεσμεύει τελείως την τριτοβάθμια παιδεία απ’ την αγορά εργασίας, το άλλο εκείνο που η αγορά εργασίας την ελέγχει και την καθορίζει απόλυτα. Ας το υποθέσουμε, αφού όπως όλοι λέν, μια απ’ τις κόντρες ανάμεσα στους Πρυτάνεις και στο Υπουργείο, αφορά αυτό ακριβώς το σημείο.\nΕάν θέλαμε να είμαστε ειλικρινείς, κανένα απ’ τα δύο ‘άκρα’ δεν υφίσταται. Ας φανταστούμε, για παράδειγμα, το πρώτο: Πανεπιστήμια δημόσια. Στα οποία έχουν πρόσβαση όλοι οι πολίτες μιας χώρας. Που το πτυχίο τους δεν ζητείται ως ‘τυπικό προσόν’ από πουθενά και κανέναν. Πανεπιστήμια ‘καθαρής και άδολης γνώσης’, όπου μπορείς να μορφωθείς ακόμη και για το πλέον μη-χρηστικό ζήτημα, έτσι από ρομαντική ‘αγάπη για την γνώση’ !...\nΦαντάζομαι, πως ούτε καν οι φοιτητές δεν επιθυμούν ένα τέτοιο Πανεπιστήμιο. Γιατί απλούστατα, εάν ΟΛΟΙ μπορούν να γραφτούν, ουσιαστικά και το ΔΙΚΟ ΤΟΥΣ ΠΤΥΧΙΟ, δεν θα έχει καμιά ανταλλακτική αξία ! Είμαι σίγουρος, πως ούτε η ελληνική οικογένεια ΔΕΝ θα ήθελε ακριβώς ένα τέτοιο Πανεπιστήμιο. Ακόμη κι ο παππούς μου, όταν έλεγε στη μάνα μου ‘μάθε παιδί μου γράμματα, να γίνεις άνθρωπος’, εκείνο το ‘άνθρωπος’ πιθανότατα συμπεριελάμβανε και την ‘ανώτερη επαγγελματική θέση’ που θα της έδινε εκείνα τα χρόνια η μόρφωση, πάνω απ’ τον μέσο όρο. Μπορεί να υπήρχε στο μυαλό του κάπου και το ιδεολόγημα της ‘καλλιέργειας’, του ‘εξευγενισμού’ κλπ, δεν θα άφηνε πάντως την κόρη του, πχ να σπουδάσει …ωκεανογραφία, καθώς κάτι τέτοιο θα της ήταν (εκείνα τα χρόνια) παντελώς άχρηστο.\nΑλλά και το άλλο ‘άκρο’, εξ ίσου φανταστικό είναι. Απλούστατα, γιατί κανένα Πανεπιστημιακό Ίδρυμα, σε επίπεδο πτυχιακό τουλάχιστον, δεν μπορεί να δώσει έτοιμα, ‘στελέχη’ στην αγορά εργασίας. Η ‘αγορά’ σίγουρα θα αναγκαστεί να ‘εκπαιδεύσει’ τον απλό πτυχιούχο, που έχει ‘πάρει’ μια γενική γνώση της όποιας επιστήμης, στις ‘εξειδικευμένες απαιτήσεις’ που θα έχει κάθε φορά από εκείνον. Δεν προλαβαίνεις σε τέσσερα χρόνια να εξειδικεύσεις κάποιον σε βαθμό που να πιάσει την οποιαδήποτε καρέκλα και να τα βγάλει πέρα. (Μ' αυτό ακριβώς έχει να κάνει στην πραγματικότητα η περίφημη 'τριτοετής' φοίτηση που προτείνει το νομοσχέδιο.) Από γιατρό μέχρι Λογιστή. Κι από αρχιτέκτονα μέχρι φιλόλογο. Όλοι τους, λίγο έως πολύ, από τον προϊστάμενό τους (ή και στου κασίδη το κεφάλι) θα ‘μάθουν’. Απ’ την καθημερινή εργασία θα ‘εξειδικευθούν’. Υπάρχουν περιπτώσεις που η εταιρεία πρέπει να δώσει αρκετά λεφτά για να ‘ετοιμάσει’ τον πτυχιούχο: Κλασικό παράδειγμα πως αυτός που έχει πάρει πτυχίο πιλότου, οδηγώντας κάμποσες δεκάδες ώρες ..Τσέσνα, πρέπει να τα σκάσεις χοντρά, για να καβαλήσει το καινούριο σου, …Boeing 747 ! Το κράτος το ίδιο, δεν επιτρέπει –και ορθά- ούτε ιατρείο να ανοίξει καν ο ανειδίκευτος πτυχιούχος γιατρός.\nΑπόδειξη για το παραπάνω υπήρξε εξ άλλου, η δημιουργία των ΤΕΙ (τότε ΚΑΤΕΕ) αν θυμάμαι καλά την δεκαετία του 60. Γιατί, ποιος άλλος ήταν τάχα ο στόχος της ‘τεχνολογικής εκπαίδευσης’ απ’ το να παρακάμψει την ‘άχρηστη’ επιστημονική γνώση, για να δημιουργήσει ‘έτοιμα’ εξειδικευμένα 'κατώτερα' στελέχη για την αγορά; Δεν είναι άλλωστε καθόλου μα καθόλου τυχαίο, που οι Πρυτάνεις των ΤΕΙ, συμφώνησαν σε πρώτη φάση με το σχέδιο του Υπουργείου.\nΣε μεταπτυχιακό επίπεδο, είναι αλήθεια πως μπορεί κάποιος να αποκτήσει μια εξειδίκευση και να ‘χτυπήσει’ συγκεκριμένες θέσεις στην αγορά. Όμως το επίπεδο αυτό, ΗΔΗ είναι συνδεδεμένο αρκούντως με την ‘αγορά’ εργασίας. Τα ΠΡΟΓΡΑΜΜΑΤΑ συνήθως καθορίζονται (και έχουν η δεν έχουν κόσμο) ανάλογα με την ζήτηση ‘έξω’ και σ’ αυτά ήδη υπάρχουν ΔΙΔΑΚΤΡΑ. Το θέμα, λοιπόν εδώ έχει τελειώσει. Λίγο θα το ‘επιβαρύνει’ το νέο νομοσχέδιο.\nΑπ’ την άλλη, όταν μιλάμε για ‘αγορά’, δεν πρέπει να μας διαφεύγει, πως σε άπειρες περιπτώσεις η τελευταία καθόλου δεν ‘απαιτεί’ κανένα απολύτως ‘τυπικό προσόν’. Είναι συντριπτικά πολυπληθέστερες οι περιπτώσεις όπου ‘είσαι ό τι δηλώσεις’. Υπάρχουν σήμερα ..αστρολόγοι που βγάζουν πολλαπλάσια απ’ τον οποιοδήποτε γιατρό, κι ας μην έχουν ποτέ σπουδάσει σε κανένα Πανεπιστημιακό Ίδρυμα ! Εάν θέλετε να δείτε το μέλλον σας ή πώς θα πάει η …σχέση σας με τη Σούλα, ο γιατρός δεν θα μπορέσει να σας βοηθήσει ! Στον μάγο θα τα σκάσετε !..\nΔιάφορα τέτοια παραδείγματα, και απ’ τις δύο μεριές, αποδεικνύουν νομίζω, πως σε επίπεδο ‘πραγματιστικό’ κάπου ανάμεσα κινούνται οι σημερινές ‘ανάγκες’. Ωστόσο, το πραγματικά σοβαρό θέμα είναι αλλού.\nΙσχυρίζονται οι Πρυτάνεις, πως η σύνδεση με τις ‘αγορές’ κλπ, περνά αναγκαστικά απ’ την μείωση της Δημοκρατίας στις διοικητικές δομές των Ιδρυμάτων. Έχουν δίκιο σ’ αυτό. Δεν μας έχει εξ άλλου πείσει αυτή η κυβέρνηση –μα καθόλου λέμε- για την ‘δημοκρατικότητά’ της.\nΑπ’ την άλλη το Υπουργείο ισχυρίζεται, πως η ‘πολλή δημοκρατία’ έβλαψε αναμφίβολα την ‘ανταγωνιστικότητα’ των Πανεπιστημίων, και δεν χάνουν οι υποστηρικτές του (και ο Παπαχελάς χθες) την ευκαιρία σε κάθε περίπτωση να θυμίζουν τον υπέρμετρο κομματισμό, την συναλλαγή ανάμεσα σε φοιτητικές οργανώσεις και διοικήσεις κλπ.\nΠροσωπικά, θεωρώ κίβδηλο το υπουργικό επιχείρημα –παρά το γεγονός πως είχε παραγίνει η κατάσταση- γιατί δεν συνδέεται πραγματικά με το θέμα. Οι υπερβολές του κομματισμού δεν δίνουν σε κανέναν το δικαίωμα να καταργήσει τη Δημοκρατία. Όσο για την ‘ανταγωνιστικότητα’ προφανώς είναι πολλοί ακόμη παράγοντες που την επηρεάζουν, ο ευκολότερος να σκεφτώ, τα κονδύλια π.χ. που δαπανά αυτή η χώρα στην Παιδεία.\nΣταματώ, είναι ήδη σεντόνι. Αυτές στο κάτω-κάτω, είναι προσωπικές απόψεις, ενός ..υδροχόου, που ονειρεύεται μια κοινωνία ..ερωτευμένη με την παιδεία. Που γνωρίζει βέβαια, πως εκεί ‘έξω’ πολύ λίγοι ενστερνίζονται ιδέες σαν τις δικές του.\nΌπως και να έχει, οποιαδήποτε προσπάθεια θα πετύχει ή όχι, στον βαθμό που θα ενσωματώσει ή θα αγνοήσει, τις σκέψεις της κοινωνίας μας, για το τί τελικά επιθυμεί για τα παιδιά της. Και η ‘κοινωνία’ είμαστε όλοι εμείς…\nΕτικέτες Διαμαντοπούλου, Παιδεία, Πανεπιστήμια, Παπαχελάς


Πρώτη νίκη για Λαμία με διπλό στη Νεάπολη (1-2) | ΥΔΡΟΓΕΙΟΣ 106,9 FM\nΠρώτη νίκη για Λαμία με διπλό στη Νεάπολη (1-2)\nΗ Λαμία πανηγύρισε την πρώτη της νίκη στο φετινό πρωτάθλημα, επικρατώντας μες τη Νεάπολη του Ιωνικού (1-2), που είχε μείνει με δέκα παίκτες από το 19ο λεπτό.\nΠρώτη νίκη για Λαμία. Η ομάδα του Μιχάλη Γρηγορίου έφυγε με το διπλό από τη Νεάπολη, επικρατώντας του Ιωνικού με 2-1 και πήρε το πρώτο της «τρίποντο» στη φετινή σεζόν.\nΟι Νικαιώτες έμειναν με δέκα παίκτες από το 19ο λεπτό και οι Φθιώτες χάρη σε γκολ του Μανούσου (21′) με πέναλτι και του Γόλεμιτς (55′) με κεφαλιά πήραν τη νίκη. Το γκολ για τους γηπεδούχους το πέτυχε ο Άοσμαν (36′).\nΗ ομάδα της Νίκαιας μπήκε πολύ δυνατά στο παιχνίδι, έχοντας την πρωτοβουλία των κινήσεων στο πρώτο δεκάλεπτο. Στο 9′ είχε την πρώτη της καλή στιγμή, με ένα σουτ του Άοσμαν μέσα από την περιοχή, το οποίο κόντραρε.\nΎστερα από 7 λεπτά, οι φιλοξενούμενοι απάντησαν, με τον Ταιρόν να βρίσκει τον Γκόλεμιτς μετά από εκτέλεση φάουλ και εκείνος με μια κεφαλιά έστειλε την μπάλα προς την εστία, όμως ο Ντάλσιο έδιωξε προ του Μανούσου λίγο πριν τη γραμμή του τέρματος.\nΩστόσο, η φάση εξετάστηκε από το VAR και διαπιστώθηκε ότι ο Ντάλσιο είχε απομακρύνει με το χέρι, με αποτέλεσμα να αντικρίσει την κόκκινη κάρτα και η ομάδα του Μιχάλη Γρηγορίου να κερδίσει πέναλτι. Ο Μανούσος ανέλαβε την εκτέλεση του και έκανε το 0-1.\nΠαρόλο που οι Νικαιώτες είχαν μείνει με 10 παίκτες ήταν αρκετά δραστήριοι και στο 36′ κατάφεραν να φέρουν το παιχνίδι στα ίσια με ένα υπέροχο πλασέ του Άοσμαν, μετά από ασίστ του Τουράμ. Έτσι, οι δύο ομάδες πήγαν ισόπαλες στα αποδυτήρια.\nΣτην επανάληψη η Λαμία μπήκε καλύτερα, καθώς πλέον είχε και το αριθμητικό πλεονέκτημα. Στο 55′ μάλιστα πήρε εκ νέου το προβάδισμα, όταν ο Ταιρόν βρήκε τον Γκόλεμιτς με ένα κόρνερ και εκείνος με μια κεφαλιά έστειλε την μπάλα στα δίχτυα για το 1-2.\nΠροηγούμενο Προηγούμενο ΜΜΜ: Έπιασαν δουλειά οι μυστικοί επιβάτες – «κατάσκοποι» στην Αθήνα\nΕπόμενο Επόμενο Άνοιξε το σκορ η Λαμία, ισοφάρισε ο Ιωνικός (vids)


bunny Προφίλ χρήστη – ωραία.gr\nΣύνδεσμος προφίλ: http://www.wraia.gr/users/bunny\nΕπισκέψεις: 7024 Φήμη: 20.18 Δραστηριότητα: 6\nτελευταία επίσκεψη:\t 28.09.2016 - 08:41\nεγγράφτηκε:\t 25.08.2010 - 16:24\nύψος 158 εκ.\nγλώσσες Ελληνικά*** , Ρωσικά***\nmousiki 34\t, taxidia 10\t, voltes 16\nποια είναι η bunny?\nΕΥΦΥΙΑ (δουλικός, εσωστρεφής, αφηρημένος τρόπος σκέψης, λογικός)\nΜπορεί να είναι ήσυχος, όχι πολύ διαφορετικός από τον τοίχο, αλλά κάτω από αυτό το γκρίζο κουκούλι κρύβεται ένας δημιουργικός επεξεργαστής που μπορεί να αναλύσει και να βρει λαμπρές λύσεις! (Παρεμπιπτόντως, μιλάει και Γερμανικά;).\nΤο στυλ και η πρωτοτυπία σε λέξεις, κινήσεις και ντύσιμο τον/την χαρακτηρίζουν. Οι άνθρωποι σέβονται τις απόψεις του μετά από μια σύντομη γνωριμία. Αν οι φιλοδοξίες του/της ήταν λίγο μεγαλύτερες, θα ήταν τέλειος ηγέτης αφού έχει πάντα όραμα για την εξέλιξη των πραγμάτων. Βέβαια δεν είμαστε πάντα σίγουροι ότι το όραμα αυτό έρχεται από υγιές μυαλό αλλά όταν ο εγκέφαλος είναι τόσο υπερφορτωμένος τι να κάνεις :) Αν θέλεις να δεις πώς μοιάζει, καλή τύχη!